Kupovinom cekera/torbe BULBULdesign X LeatherStoreH pomažete Udruženju Srce za djecu - FBL\nKupovinom cekera/torbe BULBULdesign X LeatherStoreH pomažete Udruženju Srce za djecu\nBulbul.design brend je nastao sa željom da znanje i vidljivost o kulturnom, historijskom i prirodnom bogatstvu BiH budu dostupni što većem broju ljudi, te da udruži sto više nas sa sličnom misijom.\nZahvaljujući Fondaciji 787 i #BoldStart programu Američke ambasade u BiH udružili su snage i nastala je nova limitirana kolekcija Bulbul.design x LeatherStoreH.\n– Ručno šiveni, kvalitetni i unikatni, ovi ruksaci i ceker/torbe su izrađene od najkvalitetnije kože i platna a na njima su prikazana tri motiva sa stećaka: Kolo kao simbol cjeline i zajedničkog života naroda, Orion sazviježđe gdje je skrivena tajna nastanka zvijezda i svjetova i Spirale koje odražavaju univerzalnu predstavu rasta, razvoja, jedinstva, kaže nam Tijana Ćumurija, dizajnerica Bulbul brenda.\nZa one koji su još uvijek u potrazi za originalnim i kvalitetnim novogodišnjim poklonima predlažemo ceker/torbu po cijeni od 35 KM ili ruksak po cijeni od 40KM čijom kupovinom pomažete radu Udruženja Srce za djecu, dio od prodaje će Bulbul i LeatherStoreH donirati Udruženju.\nProšla objava Basheskia & Eward EQ i Malbeku pjesmom TOR najavljuju zajednički album\nSljedeća objava Trust mural: Artez predstavio posljednji mural u 2020.


Nova metodologija ne može da zameni ono što Srbija mora da uradi u vladavini prava | Novinska agencija Beta\nPOLITIKA | 16.07.2020 14:35 > 16.07 14:40\nNova metodologija proširenja EU sama po sebi može doneti dosta dobrih stvari, ali ne može da zameni ono što Srbija mora da uradi, prvenstveno u vladavini prava, istakao je danas potpredsednik Evropskog pokreta u Srbiji (EPuS) Vladimir Medjak.\nMedjak je rekao da je metodologija promenjena zato što je uočeno da se Srbija i Crna Gora, koje su najviše odmakle u procesu pristupanja, umesto da se približavaju, zapravo udaljavaju od EU dodajući da je prethodna metodologija "omašila" u domenu osnovnih prava i demokratizacije.\n"Promena je napravljena da se to zaustavi", rekao je Medjak na onlajn debati "Srbija posle korona virusa: Novi zamah u procesu proširenja" u organizaciji EPuS i Fondacije Fridrih Ebert i istakao da nova metodologija predvidja veće političko prusustvo EU.\nŠef kancelarije Nemačkog instituta za medjunarodne odnose i bezbednost (SWP) u Briselu Dušan Reljić je za novu metodologiju rekao da je to politički postupak a ne tehnički i da ništa ne zavisi od toga kakve su odredbe, već od onoga što se dešava realno.\nTakodje je rekao da se u celom regionu krenulo u suprotnom pravcu od stabilnih institucija koje garantuju demokratiju, vladavinu prava i osnovna prava.\nTakodje je kazala da raduje mogućnost ubrzavanja uključenja u neke politike EU, da region dok pristupa bolje saradjuje sa EU.\nI Medjak je mišljenja da je kažnjavanje zemlje pogrešna politika i kaže da EU može jednostavno da promeni stvari samo ako odluči da hoće.\nKada je reč o najavljenoj ekonomskoj pomoći za region, Reljić je ukazao da se "ne zna odnos izmedju bespovratne pomoći i kredita i da je to ključno pitanje".\nMedjak je oko evropske pomoći regionu rekao da je to najbolji potez EU u ovom trenutku pandemije i istakao da EU to treba da iskoristi da bude mnogo vidljivija u javnom nastupu i da ojača proevropsko opredeljenje u regionu.\nO protestima u Srbiji Reljić je rekao da su nasilni i da je politička dimenzija dovela do zaoštavanja političke klime u Srbiji i dodatnog zaoštravanja odnosa vlasti prema gradjanima.\nTakodje je ocenio da ti protesti nisu prvenstveno povezani sa pandemijom nego su to protesti protiv tipa vlasti koji se zasniva na autokratiji.


Prvaka 633 više nego lane – Info M\nPočetna / Vesti / Prvaka 633 više nego lane\nPrvaka 633 više nego lane\nN. Stanković 21. августа 2017.\tVesti Ostavite komentar 1,084 pregleda\nU ĐAČKE klupe će u septembru sesti 17.148 prvaka, što je za 633 više u odnosu na prošlu godinu, kada ih je bilo 16.515. Prema podacima Sekretarijata za obrazovanje i dečju zaštitu, beleži se blagi rast broja novih đaka od nepunih četiri odsto. Najviše prvaka, kao i prethodnih godina, upisano je u OŠ „Nikola Tesla“ u Vinči – 310, što je za jedno odeljenje više nego lane.\nKako navode nadležni, od ukupno 167 osnovnih škola u prestonici, više učenika upisalo je 96 osmoletki, u 62 škole u klupama je manje novih školaraca nego prošle godine, dok je u devet škola broj ovogodišnjih polaznika isti kao prošlogodišnji. Najmanje đaka biće u OŠ „Jovan Cvijić“ – jedno odeljenje sa 31 učenikom, što je, ipak, više nego lane, kada je u učionici bio samo 21 prvačić.\nPrema podacima Sekretarijata, najveće povećanje broja novih učenike beleži se u OŠ „Pavle Savić“ u Mirijevu, u koju će 1. septembra krenuti 274 malih đaka, dok ih je prošle godine bilo 215. I u OŠ „Danilo Kiš“ u naselju Stepa Stepanović upisano je više prvaka, pa će se u njoj prvo školsko zvono oglasiti za 213 prvaka, kojih je prošle godine bilo 175. Dva odeljenja više biće u OŠ „Starina Novak“.\nVećim brojem prvaka mogu se pohvaliti i škole „Ivan Gundulić“, „Milan Rakić“, „“Mladost“, „Radoje Domanović“, „Desanka Maksimović“, „Despot Stefan Lazarević“, „Jovan Miodragović“… U OŠ „Svetozar Marković“ biće jedno odeljenje prvaka manje, a „minus“ broja učenika u dnevniku biće i u školama „Laza Kostić“, „Dragan Lukić“, „Ujedinjene nacije“…\nZanimljivo je da je u sedam osnovnih škola koje postoje na teritoriji opštine Savski venac upisan isti broj prvaka kao u celoj OŠ „Nikola Tesla“ u Vinči.\nŠkole na Novom Beogradu upisale su najveći broj prvaka – 2.205, zatim slede Čukarica sa 1.761, Zemun – 1.734, Voždovac – 1.672, Palilula – 1.647, Zvezdara – 1.333, Rakovica – 1.097…\nManje od hiljadu mališana krenuće 1. septebra u škole na Starom gradu, Savskom vencu, Vračaru, u Grockoj, Lazarevcu, Mladenovcu, Obrenovcu, Barajevu, Surčinu, a najmanje će ih biti u opštini Sopot – 163.\nPrethodno Unapredjenje položaja zaposlenih\nSledeće Sve osim pobede je neuspeh


Pet stvari koje ćete naučiti na nudističkoj plaži - WANNABE MAGAZINE\nPet stvari koje ćete naučiti na nudističkoj plaži\nIma rođenih nudista, koji su uvek opušteni i dobro se osećaju u svom telu i jedva čekaju da budu goli i slobodni. Ima egzibicionista, koji se pripremaju za pokazivanje, ima voajera, ma ima svakojakog sveta, kao uostalom i na svakom drugom mestu.\nAko se pripremate da odete na nudističku plažu prvi put, brinuće vas milion gluposti, ali ako ste spremni da se odvažite i prevaziđete svoje predrasude, otkrićete stvari koje možete da saznate samo na nudističkoj plaži.\nSvi su goli i niko nikog ne gleda\nVećina nudista ima dugogodišnju praksu i redovno dolazi na svoje omiljeno mesto, jer jedva čekaju da se predaju doživljaju prirode i slobode, koji možete da upoznate samo među nudistima. Neko stidljiv ili veoma radoznao, ili sputan predrasudama o golotinji, može da pomisli kako je nudistička plaža porno igralište za egzibicioniste i voajere, ali svako ko se nađe okružen golaćima, vrlo brzo shvati da je jedini koji blene i zagleda ljude oko sebe, a zatim vrlo brzo prestane to da radi, jer se svi ponašaju tako opušteno i sve je tako normalno.


Završena kamperska sezona – Vila As\nZavršena kamperska sezona\nJoš jedna uspešna letnja sezona za zlatiborski kamp završava se u petak 01. novembra. Kamp je punih sedam meseci radio punim kapacitetom i zabeležio rekordnu posetu što individualnih kampera, što organizovanih grupa koji tradicionalno već dugi niz godina borave na Zlatiboru. Pored šest organizovanih grupa iz Holandije, sa kojima se nastavlja uspešna saradnja, u kampu je odsedao veliki broj gostiju iz Nemačke, Slovenije, Austrije, Češke, Poljske, Rusije. Kamp je i ove godine bio domaćin manifestacije “Bubijada” , što je takođe doprinelo povećanju broja gostiju.\nZimsku pauzu u radu kampa Turistička organizacija Zlatibor iskoristiće za promotivne aktivnosti i nastupe na brojnim specijalizovanim sajmovima, a akcenat će kao i prethodnih godina biti na učešću na sajmovima u Austriji, Nemačkoj, Češkoj i Holandiji, odakle nam dolazi najveći broj kampera i kamping asocijacija.\nDa će kamp i sledeće letnje sezone uspešno poslovati potvrđuje činjenica da je već dogovorena poseta šest organizovanih grupa kampera iz Holandije za sledeću godinu, a 2020. godine u kampu će boraviti i prva grupa “GB Motorhome” asocijacije iz Velike Britanije.\nPočinje prodaja ski pasova za Tornik\nZlatibor 360° experience


10. april 2013. godine Predsednik PGP sa SAD i ambasador SAD u Srbiji\nPredsednik Poslaničke grupe prijateljstva Zoran Radovanović istakao je da je ovo treća po veličini Poslanička grupa prijateljstva u Narodnoj skupštini, u čijem sastavu su poslanici skoro svih političkih partija zastupljenih u parlamentu. Osvrnuvši se na nedavno obeležavanje 130 godina od uspostavljanja diplomatskih odnosa između SAD i Srbije, Radovanović je naglasio da postoji prostor da se politički dijalog i parlamentarna saradnja između Srbije i SAD dalje unapređuju. On se zahvalio ambasadoru Kirbiju na dosadašnjim investicijama američke vlade u privredu Srbije, koje iznose skoro milijardu dolara, i dodao da je važno da se taj trend nastavi i u budućnosti. Radovanović se zahvalio ambasadoru Kirbiju i na podršci koju SAD pružaju Srbiji u borbi protiv kriminala i korupcije i trgovine narkotika.\nAmbasador Kirbi rekao je da Srbiju i SAD vezuju dugi diplomatski odnosi naglasivši da će se lično založiti da se ti odnosi vrate na pređašnji nivo. On je istakao da je podjednako važna saradnja kako sa Narodnom skupštinom, tako i sa svim političkim partijama pojedinačno, i u tom smislu ukazao na značaj programa Vlade SAD „Otvoreni svet“ u kome učestvuju poslanici Narodne skupštine koji se sprovodi u cilju unapređenje ličnih kapaciteta poslanika i izgradnje jakih institucija države. Govoreći o mogućnostima ekonomkog razvoja Srbije, ambasador Kirbi istakao je da je od ključnog značaja za oživljavanje privrede i podizanje standarda građana, otvaranje novih radnih mesta i u tom smislu naglasio ulogu koju poslanici treba da imaju u uspostavljanju direktnije i otvorenije komunikacije sa građanima.\nČlanovi Grupe prijateljstva koji su prisustvovali sastanku razgovarali su sa ambasadorom Kirbijem i o mogućnostima unapređenja vojne saradnje Srbije i SAD kao i saradnje u oblastima kulture i prosvete i istakli značaj koji bi razmene studenata i univerzitetskih profesora imale na unapređenje programa studiranja u Srbiji, po ugledu na renomirane američke univerzitete.\nČlanovi grupe prijateljstva ukazali su i na značaj koji SAD imaju na normalizaciju odnosa Beograda i Prištine, pri čemu je ambasador Kirbi ocenio da postoji prostor za iznalaženje obostrano korisnog rešenja i izrazio nadu da će to toga doći u skorijoj budućnosti.\nČetvrtak, 28. april 2022.\nUčešće članova delegacije Narodne skupštine na prolećnom zasedanju Parlamentarne skupštine Saveta Evrope\nPredstavnici Odbora za ljudska i manjinska prava i ravnopravnost polova učestvovali na Trećoj godišnjoj konferenciji HUGEN mreže pod naziovom: Doprinos parlamentarne saradnje unapređenju ljudskih prava i rodne ravnopravnosti\nPetak, 11. mart 2022.\nUčešće Vesne Marković na zasedanju Stalnog odbora PS OEBS


Smeniti gradonačelnika jer je lagao\nPokret Dosta je bilo zatražio je danas smenu gradonačelnika Beograda Siniše Malog jer je, kako se navodi, lagao da nije vlasnik 24 stana u Bugarskoj i jer je “ i dan danas direktor ofšor firme sa Devičanskih ostrva koja trguje nekretninama“. „Zvanična dokumenta iz institucija Bugarske dokazuju da je gradonačelnik Siniša Mali lagao da nije vlasnik 24 stana na bugarskom primorju. Što je još gore, zvanična dokumenta pokazuju da je gradonačelnik Beograda i dan danas direktor ofšor firme sa Devičanskih ostrva koja trguje nekretninama. Ovo je potpuno neprihvatljivo i pokret ‘Dosta je bilo – Saša Radulović’ zahteva smenu gradonačelnika“, navodi se u saopštenju. Taj Pokret pozvao je Tužilaštvo i Poresku policiju da istraže sličaj Siniše Malog i sve poslove koje je vodio istovremeno sa svojim biznisom na egzotičnim ostrvima.\nDodaje se da se „Beograd bruka što ima gradonačelnika koji istovremeno mešetari stanovima preko sumnjive firme, registrovane u jednom od poreskih rajeva“.\n„Novinari istraživačke mreže Krik objavili su dovoljan broj dokaza koji bi pokrenuli poresku policiju u svakoj iole pravno uređenoj zemlji. Svi poslovi Siniše Malog, a posebno projekti Beograd na vodi i uništavanje fabrike piva BIP zarad izgradnje stanova, dobijaju novu dimenziju nakon otkrića da se gradonačelnik bavi preprodajom stanova za ličnu dobit“, navodi se u saopštenju. Dodaje se da je „ključno otkriće da je Siniša Mali slagao kad je pokušao da se sakrije iza svoje advokatice, rekavši da je Ana Ivanova Panajotova direktorka i vlasnica ofšor firme“.\n„Dokumenta to demantuju i pokazuju da je Mali Panajotovu ovlastio da u njegovo ime potpisuje i priprema poslovnu dokumentaciju. Značajan je dokument koji pokazuje da je bivši direktor srpskog Lukoila Srđan Dabić, sa kojim je Mali sarađivao prilikom koruptivne prodaje Beopetrola, takođe koristio usluge advokatice Panajotove. Ovaj podatak je dovoljan da ponovo pokrene neistražen i nezavršen slučaj sa prodajom Beopetrola“, navodi Pokret Dosta je bilo.\nI vladari za koje vi prolivate krv usred vaše najogorčenije borbe jedan drugom stežu ruku, pa hladnokrvno dele vaše haljine i vašu zemlju. Ugo Foskolo, italijanski pesnik\t(1778-1827)\tJoš misli poznatih...\tDa li ste znali


Povratak na veliku scenu: Banjalučki Borac ponovo u Evropi! - SPORTSKI ŽURNAL\nBanjalučki Borac je posle osam godina ponovo na međunarodnoj fudbalskoj sceni\nOsvajanjem četvrte pozicije posle 22 odigrana kola (dvokružni sistem) u prekinutom prvenstvu Premijer lige BiH zbog pandemije koronavirusa crveno-plavi su se domogli evropske vize, četvrti put posle ujedinjenja fudbala u „Dejtonskoj zemlji“ 23. maja 2002. godine.\nTako je na najbolji mogući način zadovoljena pravda posle teških godina u kojima je krajiški velikan ponižavan i omalovažavan, te prolazio kroz razna velika iskušenja, da bi ovoga leta, prvi put u svojoj istoriji, bez ijedne zamerke, „iz prve“ dobio takmičarske licence od strane Fudbalskog saveza BiH za domaća, ali i evropska takmičenja pod okriljem Evropske fudbalske unije (UEFA).\n– Mislim da su odluke prvo Takmičarske komisije, ali i verifikacija od strane Izvršnog odbora FS BiH na mestu i pravedne. Situacija je bila takva kakva je i nismo mi krivi za nju. Pred nama je mnogo posla da se što bolje pripremimo za izazove koji nas očekuju – rekao je Dejan Lukendić, direktor Borca.\nPoslednji put Borac je nastupao u evrokupovima u leto 2012. u kvalifikacijama za Evropsku ligu kada se sastao sa crnogorskim predstavnikom Čelikom iz Nikšića (2:2 i 1:1), pa je eliminisan već na startu, zato što su Nikšićani dali jedan gol više u gostima.\nTada su Banjalučani bili trećeplasirani na tabeli Premijer lige BiH iza Željezničara i Širokog Brijega, a ispred Sarajeva.\n– Izlazak u Evropu posle osam godina je velika stvar za Borac, odnosno sam klub, ali i grad Banjaluku i Republiku Srpsku. Jedan od naših klubova tako će ponovo zaigrati na međunarodnoj sceni. Prošle sezone bio je to Radnik iz Bijeljine, a sada Borac. Nakon svih dešavanja koja su nas pratila prethodnih godina, ovo je veliki iskorak za Borac. Bili smo na korak od stečaja i gašenja kluba, a sada smo izborili Evropu. Žao nam je što je pandemija koronavirusa prekinula sezonu, ali moram reći da smo se zasluženo našli među ekipama koje će na evropsku scenu, jer smo to ostvarili na zelenom terenu osvojivši četvrto mesto – dodao je Lukendić.\nNakon izbacivanja kluba iz Premijer lige od strane Saveza zbog licence Borac se brzo organizovao i prestrojio, odmah osvojio titulu u Republici Srpskoj, ekspresno se vratio u elitu fudbala BiH i upustio se u ravnopravnu borbu, sa favorizovanim rivalima, za trofeje i plasman u Evropu.\nTako je aktuelna Uprava tima s banjalučkog Gradskog stadiona, na čelu sa predsednikom Vicom Zeljkovićem, ušla u klupsku istoriju kao jedna od najuspešnijih od osnivanja Borca 1926. godine.\n– Uspeli smo da rešimo većinu starih dugova koji su decenijama pritiskali klub, a sve to odrazilo se i na sam proces licenciranja, pa smo već na zasedanju Prvostepene komisije za licenciranje Fudbalskog saveza BiH dobili dozvole za nastup u Premijer ligi BiH i Evropi. Konačno smo došli u situaciju da se bavimo samo tekućim obavezama, a ne da gledamo unazad i razmišljamo o nagomilanim dugovima iz prošlosti. Mislim da je ova Uprava na čelu s predsednikom Vicom Zeljkovićem odradila veliki posao i da smo zasluženo tu gde jesmo, a Borac je ponovo izrastao u respektabilan klub koji se pita i odlučuje u takmičenju – naglasio je prvi operativac Banjalučana.\nSRBA · 04 juni, 2020 01:24\nŽeljko Pavlović · 04 juni, 2020 12:16


Jusko sa sindikalcima BHRT-a o problemu naplate RTV takse | BH novinari\nJusko sa sindikalcima BHRT-a o problemu naplate RTV takse\nMinistar komunikacija i transporta u Vijeću ministara BiH Ismir Jusko rekao je danas u Sarajevu da bez kvalitetnog zakona o javnom radio-televizijskom (RTV) sistemu problem naplate RTV takse ne može biti riješen.\nIz Ministarstva komunikacija i transporta BiH saopćeno je da je Jusko u razgovoru sa predstavnicima Samostalnog sindikata radnika u BHRT-u istakao da će ministarstvo raditi na tome da javni RTV servisi imaju kontinuiranu kvalitetnu naplatu RTV takse.\nPredsjednik Sindikata samostalnih radnika u BHRT-u Damir Smital je u svoje i ime Sindikata ponudio saradnju Jusku i njegovom timu na izmjeni navedenog zakona.\n“Prijedlog Sindikata u vezi sa izmjenom Zakona tiče se izmjena definicije RTV takse koja predstavlja problem pri utuženju, odnosno kada RTV servisi žele naplatiti RTV taksu u sudskom procesu, zatim formiranja zajedničke službe za naplatu RTV takse, kao i planiranja sredstava u budžetu BiH za vraćanje duga Evropskoj radiodifuznoj uniji”, pojasnio je Smital.\nOn je izrazio nadu da će što skorije biti usvojena izmjena Zakona s obzirom na to da finansiranje BHRT-a zavisi isključivo od ugovora sa “Elektroprivredom BiH”, koji ističe krajem godine.


Vaterpolisti Partizana osvojili Kup Srbije - SportJunior\nVaterpolisti Partizana osvojili Kup Srbije\n4. marta 2019. Anđela Stošić\tvaterpolo\nVaterpolisti Partizana osvojili su Kup Srbije u konkurenciji ekipa igrača rođenih 2004. godine i kasnije. Na bazenu Petnica u Valjevu, Partizan je došao sa šest poena prenetih sa polufinalnog turnira, a zatim su crno beli upisali i sve tri pobede na finalnom turniru. U prvom kolu su savladali vršnjake iz Crvene zvezde sa 11:3, zatim su sa 6:5 bili bolji od Radničkog, a taj okršaj je i odlučio potonjeg šampiona, i u trećem duelu u Valjevu, slavili su protiv Dunava, rezultatom 9:6.\nSa deset osvojenih bodova, Radničkom je pripalo drugo mesto, isti broj bodova imali su i vaterpolisti Valisa, ali su zbog gol razlike na kraju bili treći. Ekipa Dunava je bila četvrta, dok su igrači Crvene zvezde peti, a Partizana 2 šestoplasirani.\nPrvo kolo: Crvena zvezda – Partizan 3:11, Valis – Dunav 6:4, Partizan 2 – Radnički 4:11\nDrugo kolo: Partizan 2 – Dunav 4:11, Partizan – Radnički 6:5, Valis – Crvena zvezda 8:7\nTreće kolo: Crvena zvezda – Partizan 2 14:4, Valis – Radnički 3:3, Partizan – Dunav 9:6\nPlasman: Partizan 15, Radnički 10, Valis 10, Dunav 6, Crvena zvezda 3, Partizan 2 bez bodova\n← Dvanaestogodišnjaci nastavljaju borbu u Kupu Srbije\nOdržano stonotenisersko kadetsko Prvenstvo Srbije →\nVaterpolistkinje ubedljive na otvaranju prvenstva Evrope\nVaterpolistkinje igraju na turniru u Sentešu u sklopu priprema za Svetsko prvenstvo\n7. avgusta 2019. Anđela Stošić\nKadetska vaterpolo reprezentacija izborila Evropsko prvenstvo\n2. aprila 2019. Anđela Stošić


Tramp priznao da mu se sin sastao sa Rusima zbog informacija o Hilari\nPredsednik Tramp sa ćerkom Ivankom i sinovima Erikom i Donaldom mlađim (arhivski snimak)\nAmerički predsjednik Donald Tramp priznao je da se, tokom predizborne kampanje 2016. godine, njegov sin sastao sa Rusima u Trampovoj kuli u Njujorku da bi prikupio informacije o demokratskom kandidatu Hilari Klinton. Trampovi advokati u međuvremenu su zaprijetili da će se na sudu boriti da spriječe bilo koji pokušaj specijalnog tužioca Roberta Malera da zahtijeva od predsjednika da svjedoči o kontaktima svoje kampanje i Rusije.\nPredsjednik Tramp priprema se za žestok obračun sa specijalnim tužiocem Robertom Malerom. Trampovi advokati poručuju da će se suprostaviti eventualnom Malerovom zahtjevu da Tramp svjedoči u istrazi Rusije, ako treba, i pred Vrhovnih sudom.\n“Nalog za svjedočenje uživo predsjednika SAD nikada nije testiran u sudu i ima puno mišljenja i presedana protiv toga. Međutim, ako se donese odluka, spremni smo da to rešavamo pred sudom”, kazao je predsednikov advokat Džej Sekulov.\nTramp i dalje oštro kritikuje istragu ruskog miješanja. Od skupa u Ohaju, na kojem je poručio da su, kako kaže, "ruski lov na veštice pokrenule demokrate", do radnog odmora na jednom od golf terena, tokom kojeg se tim povodom više puta oglašavao na Tviteru.\nTrampov bijes podstakao je izvještaj dnevnika “Vašington post” da je američki lider sve više zabrinut da bi istraga mogla da naškodi, kako smatra, nevinim i pristojnim ljudima – uključujući i njegovog sina Dona mlađeg, prije svega zbog njegovog učešća na sada već čuvenom sastanku sa Polom Manafortom, Džeredom Kušnerom i Rusima.\nTramp je u svom stilu tvitovao da, kako se izrazio, “lažne vijesti” prenose potpunu laž da je zabrinut zbog sastanka koji je njegov sin Donald imao u Trampovoj kuli.\nDonald Mlađi prvobitno je tvrdio da se na sastanku razgovoralo o usvajanju djece iz Rusije. Voditelj televizije Foks Njuz, Šon Heniti pitao ga je: "Da li si rekao ocu nešto o sastanku”?\nPredsjednik međutim sada priznaje šta je bila stvarna svrha sastanka – da se prikupe negativne informacije o Hilari Klinton.\n“To je bio sastanak da se dobiju informacije o protivniku, što je potpuno legalno i stalno se radi u politici – i ništa se nije dogodilo. Ja nisam znao za sastanak”, poručio je Tramp na Tviteru.\nI dok Tramp javno tvrdi da nije znao da će sastanak biti održan, televizija ABC, pozivajući se na neimenovane izvore, prenosi da njegov bivši advokat Majkl Koen ističe da predsjednik jeste znao. To je privuklo i pažnju specijalnog tužioca koji želi da zna šta se zaista dogodilo iza zatvorenih vrata. Trampov aktuelni advokat tvrdi da je sve bilo legalno.


Kokosovo ulje i soda bikarbona za dubinsko čišćenje LICA | Mogu Ja To Sama - Svaki ženski trik na samo jedan klik!\nSvakodnevna nega lica prioritet je svim damama koje žele da zadrže mladalački izgled svoje kože i da uspore proces starenja. Stoga je važno u okviru beauty rituala primenjivati one tretmane koji će koži omogućiti da bude zaštićena od svih štetnih faktora, koji mogu podrazumevati kako vremenske prilike tako i čestice prašine i razne druge zagađivače. Naravno, u ovu svrhu su osmišljeni razni kozmetički proizvodi, koji međutim ponekad, zbog različitih hemikalija koje sadrže, takođe mogu imati negativan uticaj na izgled kože lica, pogotovo kod one koja je izrazito osetljiva i sklona iritacijama. Stoga je naš predlog da u svoju rutinu nege uvedete i potpuno prirodne tretmane, koji nisu invazivni, a mogu znatno doprineti njenom kvalitetu. Upravo jedan takav predlog imamo za vas, a detalje ćete saznati u nastavku.\nNE PROPUSTITE: Svakodne navike zbog kojih vaša koža lica izgleda starije\nČišćenje lica je veoma važan korak kada je nega lica u pitanju, jer omogućuje čišćenje pora, uklanjanje mrtvih ćelija kože, što naposletku sprečava upalne procese, ali i doprinosi usporavanju pojave bora, odnosno procesa starenja.\nSoda bikarbona i kokosovo ulje upravo su takvi sastojci, čiji će efekat kada je u pitanju tretman dubinskog čišćenja lica, biti upravo ono što vam je potrebno. Ovaj tretman je odgovarajući za sve tipove kože i delotvoran je u pogledu različitih problema kože lica, kao što su crvenilo, iritacije, ožiljci, pa čak i u smanjenju vidljivosti bora.\nPreporučujemo da ovaj tretman primenjujete jednom do dva puta nedeljno, i rezultati sigurno neće izostati.\nNaslovna foto: elyseecosmetics.com\nKao što verovatno znate, pre otprilike mesec dana Jela i ja smo posetile Crystal Dermu gde nam je urađen trodelni...


Stručne škole pripremile oko 350 video materijala- Najnovije vijesti iz Pljevalja | - Najnovije vijesti iz Pljevalja\nNaslovna Vijesti Društvo Stručne škole pripremile oko 350 video materijala\nSrednje stručne škole (SSŠ) pripremile su oko 350 video časova kojima je pokriven veliki dio nastave za učenje na daljinu, saopšteno je iz Ministarstva prosvjete.\nStručne škole su, kako su kazali iz Ministarstva, samo u prvoj sedmici koncepta učenja na daljinu pripremili oko 250 video materijala.\nDirektor Centra za stručno obrazovanje Duško Rajković rekao je da Centar prati organizaciju nastave stručnih škola čiji učenici, pored opšteobrazovnih predmeta koji su im već dostupni na UčiDoma 2 kanalu, imaju dostupne i materijale koje im je pripremio jedan broj SSŠ.\nKako je kazao, posao nije lak, posebno ako se uzme u obzir da u stručnim školama ima oko 90 obrazovnih programa.\n„Nosioci aktivnosti uglavnom su velike stručne škole, koje pripremaju video i druge materijale, a potom ih, kroz svoje YouTube kanale i na druge načine, čine dostupnim svim SSŠ u Crnoj Gori“, kazao je Rajković.\nOn je rekao da je za nastavu iz oblasti turizma primarno zadužena Škola za srednje i više stručno obrazovanje „Sergije Stanić“, a za nastavu iz elektrotehničkih predmeta zadužena je Elektrotehnička škola „Vaso Aligrudić“.\nKako je naveo za ekonomske predmete značajnim dijelom pokriva Ekonomska škola „Mirko Vešović“,a oblast mašinstva i saobraćaja pokriva SSŠ „Ivan Uskoković“.\nPrema riječima Rajkovića oblast usluga pokriva SSŠ u Beranama u saradnji sa SSŠ „Spasoje Raspopović“, a medicinske škole rade u koordinaciji sa Medicinskom školom u Podgorici.\nDirektor Elektrotehničke škole „Vaso Aligrudić“, Veselin Pićurić, naveo je da ta škola već deset godina koristi onlajn platformu kao dodatak klasičnoj nastavi, i da je u tom smislu, novonastalu situaciju dočekala spremno.\nKako je kazao, njihova škola je preuzela odgovornost da svoje materijale ponudi svim elektotehničkim školama u Crnoj Gori.\n„Iz oblasti elektrotehnike urađeno je preko 100 video-zapisa sa predavanjima“, kazao je Pićurić\nDirektor Škole za srednje i više stručno obrazovanje „Sergije Stanić“, Darko Vukčević, rekao je da već sada u školi postoje digitalne učionice u kojima se snima nastava.\nVukčević je kazao da je njihova škola izradila priručnike za postupanje i snimanje, i da se mnogobrojni snimljeni materijali za skoro sve smjerove, svakodnevno postavljaju na YouTube kanal Škole.\n„Nije poenta samo slati djeci veliku količinu materijala, već ih načiniti interesantnim“, kazao je Vukčević.\nRajković, Pićurić i Vukčević, poručili su da roditelji u ovoj situaciji igraju veliku ulogu, i pozvali su ih da zajedničkim snagama odgovore izazovu, kako bi imali i zdravlje i znanje.\nKako se navodi, oni su istakli značajnu ulogu nastavnika koji učestvuju u snimanjima, a koji su u rekordnom roku pripremili veliku količinu materijala.\nPrethodni tekstZa volontere Crvenog krsta Crne Gore nema prepreka\nSledeći tekstDOO “Čistoća” uklonila mobilijar sa sportskih terena


Predsednik Vučić u poseti Istanbulu | Predsednik Republike Srbije\nPredsednik Vučić u poseti Istanbulu\nPredsednik Republike Srbije Aleksandar Vučić boravi u jednodnevnoj poseti Istanbulu, gde se sastao sa predsednikom Republike Turske Redžepom Tajipom Erdoganom.\nPredsednik Vučić najavio je danas da će turski predsednik Redžep Tajip Erdogan do kraja godine posetiti našu zemlju, te istakao da prijateljstvo sa Turskom predstavlja dodatnu garanciju za stabilnost i očuvanje mira na Zapadnom Balkanu.\n"Razgovorali smo o važnim infrastrukturnim projektima, regionalnim pitanjima, političkim odnosima Srbije i Turske, kao i o odnosima u celom regionu. Imamo mnogo zajedničkih ekonomskih tema i veoma sam zadovoljan. Svaki razgovor sa predsednikom Erdoganom je veoma značajan. Turska je prijatelj Srbije i uveren sam da naši odnosi mogu da budu još bolji, da gradimo dodatno poverenje i to je za nas jedna od velikih i važnih stvari", preneo je predsednik Vučić nakon sastanka. On je naveo i da je pokrenuto pitanje bržeg protoka roba i usluga, te da postoji mogućnost da se u narednom periodu razmotri na koji način da, uz najmanje dokumenata i uz najmanju birokratsku proceduru, prelazimo granice, čime prijateljstvo dve zemlje podižemo na viši nivo.\nPredsednik Vučić je rekao da trgovinska razmena između zemalja neprestano raste, da je prošle godine bila oko 1,3 milijarde evra i izrazio uverenje da će veoma brzo stići do dve milijarde evra.\n„Turska je prijatelj Srbije i uveren sam da bi odnosi dve zemlje mogli da budu još bolji. Verujem da je prijateljstvo sa Turskom dodatna garancija stabilnosti i očuvanja mira u celom regionu Zapadnog Balkana. Dalja izgradnja dobrih odnosa sa Turskom garantuje nam sigurnost, pošto je Turska velika regionalna sila. To nam dalje pomaže i u stvaranju racionalnijeg i boljeg odnosa i sa muslimanima različitih grupa u regionu, i sa Bošnjacima, delimično i sa Albancima i svima ostalima. To su važne stvari, a o investitorima i da ne govorim", naglasio je predsednik Vučić.


pink.rs | Srpska lista: Institucionalna represija na veliki srpski praznik\nSrpska lista najoštrije je osudila današnji, najnoviji brutalni napad na Srbe od strane kosovske policije na obeležavanju Vidovdana, na Gazimestanu, i zahteva najhitnije pronalaženje i kažnjavanje odgovornih za ovu institucionalnu represiju na veliki srpski praznik.\nPrebijanja srpskih mladića uz šovinističke parole je sraman, nedopustiv čin kojim se na najbrutalniji način krše osnovna ljudska prava Srba na Kosovu i Metohiji, a čitava javnost podseća na težinu života našeg naroda, navela je SL u saopstenju.\nIstiče se da je licemeran izgovor da su mladići isticanjem srpske zastave provocirali druge, posebno ako se zna da se širom Kosova i Metohije vijore zastave Albanije, koja nije zvanična zastava čak ni za kosovske Albance, a posebno nije za Srbe.\nSrpska lista podseća da je od februara više od 30 napada u kojima su žrtve Srbi ostalo nerasvetljeno, pa je očito policija efikasna samo kada treba maltretirati i prebijati Srbe.\n"Ovakvo derogiranje prava našeg naroda je apsolutno neprihvatljivo, što će zvaničnici Srpske liste istaći u razgovorima sa nadležnim ministrima u narednim danima", kaže se u saopštenju.


Davidović čestitao Jevrejima Hanuku - Glas Srpske\nsrna 29.11.2021 12:18\nBANjALUKA- Vršilac dužnosti direktora Republičkog sekretarijata za vjere Dragan Davidović je povodom Hanuke uputio čestitku svim Jevrejima i jevrejskim opštinama u Republici Srpskoj i BiH sa porukom da ovaj praznik proslave u zdravlju i dobrom raspoloženju, uz tradicionalni pozdrav - "Hanuka na radost".\n"Najljepše čestitke povodom praznika Hanuka upućujem vam u ime Republičkog sekretarijata za vjere i u svoje lično ime, sa željom da praznična radost ispuni Vaša srca", navedeno je u čestitki Davidovića.\nOn je saopštenju Sekretarijata poželio Jevrejima da "ovi dani svjetlosti, koji se praznuju kao uspomena na hrabru pobjedu makabejskih ustanika i oslobođenje i ponovno osvećenje Hrama, osvijetle Vaše domove donoseći mir, ljubav i nadu".\nJevreji od danas do 6. decembra slave Hanuku, jedan od najradosnijih jevrejskih praznika, simbol nade i čuda, vjere u bolje sutra.\nHanuka se slavi u znak sjećanja na trogodišnji oslobodilački rat i oslobođenje Jerusalima 165. godine prije nove ere, kada je "ponovo upaljeno kandilo, a idoli izbačeni iz Hrama".


Mladi se okupili pred “misiju Kuvajt” – Reprezentacija.me\nMladi se okupili pred “misiju Kuvajt”\n“Tu su danas igrači koji konkurišu za mladu reprezentaciju koja će igrati na Svjetskom prvenstvu, tu su i neki mlađi igrači. Uglavnom igrači koji su prošli kroz reprezentativne selekcije ovo ljeto, koji su igrali velika takmičenja, kao i oni koji su se ljetos spremali za ovo odloženo Svjetsko prvenstvo. Željeli smo danas da ih provjerimo kroz neka testiranja. Malo da ih upoznamo sa budućim obavezama, pogotovo ove koje očekuje prvenstvo u Kuvajtu. U novembru bi skupili malo više igrača koji su bili sa A reprezentacijom i oni bi trenirali sa selekcijom Japana. Danas je trebalo da bude 29 kandidata, međutim trojica su bolesna, dok četvorica igrača iz Katara ovaj put nijesu sa nama jer imaju meč druge Regionalne lige. Oni će biti sa selekcijom kada budu pripreme sa Japanom, i tada će odraditi planirana testiranja“, kazao je selektor za vaterpolo u VPSCG Vladimir Gojković kome će danas pomagati treneri Zoran Ivanovski, Miodrag Matković i Milan Ćirović.\nTags: Mlada vaterpolo reprezentacija (U20)


Do sada 2.700 Valjevaca primilo treću dozu vakcine protiv korone, a evo za koju je najveće interesovanje\nOd 18. avgusta, kada je počelo davanje treće doze vakcina protiv korona virusa, blizu 2.700 Valjevaca je primilo treću dozu vakcine. Ubedljivo najveće interesovanje je za Sinofarm, a zatim za Fajzer.\n- Poprilično je veliko interesovanje, u pitanju je grupacija ljudi koja je bila veoma zainteresovana i za prvu dozu tako da se vrlo odgovorno javljaju ponovo - kaže Vladimir Dimitrijević, koordinator vakcinalnog punkta valjevskog Doma zdravlja u holu Centra za kulturu.\nKako kaže, primetno je da treću dozu mahom primaju stariji Valjevci i poneki srednjih godina.\nKoordinator vakcinalnog punkta valjevskog Doma zdravlja Vladimir Dimitrijević\n- Što se tiče mlađih osoba, u periodu od juna do avgusta, kada se išlo na letovanja, bilo je povećano interesovanje za imunizaciju. Sada se sporadično javljaju srednjoškolci i studenti, kako bi mogli da pohađaju predavanja – napominje Dimitrijević.\nNekoliko kompanija iz ovog kraja je organizovano dovela grupu od svojih radnika.\nRadno vreme vakcinalnog punkta Doma zdravlja u holu Centra za kulturu je od 8 do 20 časova, vikendom od 8 do 18 časova.\nInače, prema poslednjim podacima lokalnog Zavoda za javno zdravlje, jedna osoba je preminula od posledica korona virusa, dok je u Kolubarskom okrugu još 127 novozaraženih.\nU Valjevu je 87 novozaraženih, a po broju obolelih grad na Kolubari se nalazi na šestom mestu u Srbiji, posle Beograda, Novog Sada, Niša, Kragujevca i Novog Pazara.\nU valjevskoj bolnici se na lečenju nalazi 69 pacijenata sa simptomima korona virusa, a njih 16 je na respiratoru.


Priboj: Radnici FAP-a razmatraju da li će nastaviti štrajk\nUlaz u fabriku FAP, Priboj, 2016.\nNa ponovnom sastanku u četvrtak u Ministarstvu privrede sa predstavnicima radnika FAP-a dato je obećanje da posle 31. maja ova fabrika automobila neće otići u stečaj, da će Vlada Srbije imenovati novog generalnog direktora FAP-a, da se do 4. maja radnicima isplate četiri zaostale plate, poveže radni staž i overe zdravstvene knjižice.\nNa Zboru radnika koji je zakazan u četvrtak (3. mart) u 19 sati radnici će odlučiti da li će nastaviti štrajk.\nGeneralni štrajk radnika pribojskog preduzeća je počeo pre sedam dana, a utorak nakon sastanka predstavnika radnika sa ministrom Željkom Sertićem, nezadovoljni ponuđenim rešenjima, već drugi dan 20 radnika pribojskog FAP-a štrajkuje gladju tražeći isplatu devet zaostalih zarada, povezivanje radnog staža i posao za sve zaposlene u preduzeću.\nRadnici tad nisu prihvatali ponuđeni socijalni program već su tražili, ukoliko država ne može privatizacijom ili na neki drugi način da sačuva sva radna mesta, da se svi radnici proglase tehnološkim viškom.\nU saopštenju koje izdalo Ministarstvo privrede nakon toga se navodi da ne odobrava ovakav postupak jer su na taj način dovedeni u pitanje svi napori koji se zajedno ulažu da se problemi prevaziđu.\nRadnici koji štrajku glađu noć su proveli u Upravnoj zgradi preduzeća, ali u holu je uvek oko 200 radnika koji svojim kolegama daju podršku.\nŠtrajkači, kako kažu, ne odustaju dok se njihovi problemi ne reše, ali i da ovo nije samo štrajk za opstanak FAP-a već i Priboja.\nRadnici FAP-a koji štrajkuju glađu\nRadnike FAP-a podržavaju građani Priboja.\nAnketa: Građani Priboja podržavaju radnike FAP-a


Stravičan lom noge Gomesa, Son briznuo u plač i teško podnio ono što je uradio\n3 Novembra, 2019 3 Novembra, 2019 Moj USK\nNogometaš Evertona Andre Gomes doživio je stravičan lom noge u meču 11. kola engleskog Premiershipa nakon jednog starta Son Heung-Mina, a ovaj igrač Tottenhama koji nije imao namjeru da povrijedi svog protivnika odmah je briznuo u plač. Situacija se desila u 79. minuti kada je Andre Gomes pokušao probiti po lijevoj strani, ušao je u jedan duel sa Sonom nakon kojeg je doživio stravičan lom noge, a ovaj nogometaš iz Južne Koreje odmah je počeo plakati na terenu jer nije imao namjeru da povrijedi svog protivnika. Kada je vidio da…\nVatrogasci saniraju štete u Travniku nakon zemljotresa\nOvaj zemljotres se najintenzivnije osjetio na području Travnika, Turbeta i Novog Travnika Vatrogasci saniraju puknute dimnjake na objektima u Travniku poslije novog zemljotresa koji je jutros pogodio područje srednje Bosne. Epicentar je ponovo bio na Vlašiću. Prema podacima Euromediteranskog seizmološkog centra jačina zemljotresa je 3,3 stepena po Richteru. Ovaj zemljotres se najintenzivnije osjetio na području Travnika, Turbeta i Novog Travnika. Zemljotres koji je jučer potresao centralno područje BiH bio je jačine 4,7 stepeni i izazvao je manju materijalnu štetu.\nZa područje centralnog dijela Crne Gore za sutra je izdat crveni meteoalarm zbog nevremena, dok će za ostale dijelove zemlje na snazi biti narandžasti. Iz Zavoda za hidrometeorologiju i seizmologiju za sutra najavljuju kišovito vrijeme, uz pljuskove i grmljavinu. Poslijepodne padavine će znatno oslabiti, a mestimično i prestati uz djelimično razvedravanje. Direktorat za vanredne situacije MUP juče je pozvao građane i nadležne službe na oprez zbog najavljenog nevremena sa jakom kišom i vjetrom koji će na udare biti olujni. Iz Direktora navode da će područje Crne Gore do 10. novembra…\nJavno preduzeće Pošte Republike Srpske imaju akumulirani gubitak u poslovanju od 2,1 milion KM. U finansijskom izvještaju tog javnog preduzeća za treći kvartal 2019. godine, objavljenom na Banjalučkoj berzi, naveden je gubitak za taj period u iznosu od milion i 49 hiljada KM. Ukupni prihodi iznosili su 46 miliona i 563 hiljade KM, a rashodi 47 miliona i 612 hiljada KM, dok je preduzeće zapošljavalo 2.405 radnika. Revizija je, nakon kontrole finansijskog poslovanja “Pošta”, skrenula pažnju da su na kraju 2018. godine, kratkoročne obaveze bile veće od tekuće imovine preduzeća…\nOtkrivanjem spomen obilježja šehidima i poginulim borcima, te svečanom akademijom u dvorani Univerzitetskog sportsko-rekreativnog centra “Midhat Hujdur Hujka” u Mostaru, danas je obilježena 27. godišnjica formiranja samostalnog bataljona Nevesinje, Armije RBiH. Prilikom otkrivanja spomen ploče, prisutnima je o slavnom putu, kao i o stradanju žitelja i vojnika ove općine govorio Hamid Mutilović, predsjednik Skupštine Patriotske lige u Nevesinju u vremenu koje je prethodilo pokolju i progonu. – Nevesinjci su pravi vitezovi bili i u vremenima prije nego što su stali u odbranu svoje domovine. Bili su hrabri i odvažni u svim…\nNovi smještaj za migrante mogao bi se obezbijediti na lokalitetu Lipa, dvadesetak kilometara od Bihaća, i taj prijedlog je gradonačelnik Bihaća Šuhret Fazlić dostavio Vladi Unsko-sanskog kantona. Fazlić navodi kako su ovu lokaciju ranije posjetili i predstavnici međunarodnih organizacija koje brinu o migrantima te istakli da je ona prihvatljiva. “To je zemljište u vlasništvu grada i oni su ispitali tu lokaciju i rekli kako je dobra, da se tu mogu osigurati voda i struja, kao i smještaj. Međutim, to nije bilo prihvatljivo za njihove donatore, jer su rekli kako tu…


Pronađen snimač parametara palog vojnog aviona\nMinistar odbrane u Vladi Republike Srbije Aleksandar Vulin izjavio je danas da je pronađen snimač parametara koji će pomoći u daljoj istrazi pada aviona MiG-21.\nVulin je, gostujući na Televiziji Prva, objasnio da ovaj snimač beleži samo parametre leta, ali ne i razgovor pilota kao „crna kutija“, uz napomenu da su vojne komisije završile sa terenskim radom i prikupljeni su svi materijalni dokazi, a ostaci letelice uklonjeni i preneti u Vazduhoplovni zavod.\nMinistar je ukazao na to da će svi prikupljeni podaci biti dostavljeni Tužilaštvu, koje dalje odlučuje o slučaju, naglasivši da je veoma važno da znamo zašto se ovo desilo i zbog pripadnika Vojske i zbog budućnosti.\nOn je, govoreći o aktivnostima pre poletanja, ukazao na to da je potrebno da avion pregleda osam ljudi i da mora da se sakupi pet potpisa – četiri potpisa mehaničara i inženjera i peti pilota, naglasivši da u Vojsci Srbije ne može da poleti neispravan vazduhoplov.\nVulin je rekao i da će istraga pokazati da li su se piloti aviona MiG-21 katapultirali, uz napomenu da odluku o katapultu oba pilota donosi onaj koji komanduje letelicom.


MMF smanjio procjene ekonomskog rasta u BiH na 2,8 odsto: Pokidani lanac snabdijevanja usporio oporavak - Glas Srpske\nMilijana Latinović 14.10.2021 06:00\nBANjALUKA - Međunarodni monetarni fond (MMF) smanjio je procjene ekonomskog rasta BiH u ovoj godini na 2,8 odsto, a prema riječima upućenih, oporavak ekonomije i privrede i dalje usporava pandemija virusa korona, koja je dovela do poremećaja u lancima snabdijevanja.\nMMF je u aprilu ove godine prognozirao rast od 3,5 odsto za ekonomiju u BiH, međutim, u novom polugodišnjem izvještaju Svjetski ekonomski izgledi procjene su smanjene. Iz ove međunarodne finansijske institucije podsjećaju da su aprilske prognoze bile zasnovane na činjenici da će u drugoj polovini godine vakcine protiv virusa korona biti široko dostupne. S obzirom na to da vakcinacija u BiH nije išla tom dinamikom, procjene rasta su smanjene.\nU izvještaju je navedeno da je globalna proizvodna aktivnost pogođena nedostatkom ključnih komponenti, kao što su poluprovodnici, zatim nedostatkom teretnih kontejnera, ali i radne snage.\nProcjene su snižene, kako pojašnjavaju u MMF-u, zbog poremećaja u lancima snabdijevanja koji su pogodili velike ekonomije i upozoravaju da bi poremećaji u lancu isporuke mogli donijeti rizik od daljeg rasta inflacije. MMF za iduću godinu predviđa rast ekonomije BiH od 3,2 odsto.\nIzvršni direktor Udruženja ekonomista RS SWOT Saša Grabovac rekao je za “Glas Srpske” da se pokazalo da je u vrijeme pandemije teško praviti bilo kakve procjene, jer se kasnije može ispostaviti da one uopšte ne odgovaraju stvarnom razvoju događaja, bilo da su pozitivne ili negativne.\n- Niko nije očekivao da će doći do takvog rapidnog rasta cijena gasa, nafte i električne energije. To je samo još jedna potvrda da živimo u vremenu koje je nezahvalno za bilo kakvu vrstu prognoza, jer je veoma teško procijeniti kako će se pandemija razvijati, a od toga direktno zavise i ekonomski pokazatelji - istakao je Grabovac.\nDa je situacija neizvjesna saglasan je i predsjednik Unije udruženja poslodavaca RS Saša Trivić, koji je istakao da dio poslodavaca u Srpskoj ima poteškoće prilikom obezbjeđenja sirovine.\n- Privrednici se suočavaju sa nedostatkom i poskupljenjem sirovine, drastično višim cijenama transporta i sve se to odražava na njihovo poslovanje. Za sada proizvodnja nije smanjena, ali se može očekivati da do toga dođe u narednom periodu - rekao je Trivić.\nNaglasio je da zbog svih izazova koje je nametnula pandemija niko sa sigurnošću ne može znati šta će se dogoditi, ni MMF ni mi i dodao da će sve zavisiti od rješenja problema transporta iz Kine i proizvodnje sirovina.\n- Svaka prognoza je pogrešna prognoza - poručio je Trivić.\nMeđunarodni monetarni fond snizio je procjenu rasta crnogorske ekonomije na sedam odsto, sa devet koliko je prognozirao u aprilu. Sa druge strane prognoze za Srbiju su bolje pa je MMF povećao prognozu rasta sa šest na 6,5 odsto. Rast BDP-a Hrvatske bi prema oktobarskom izvještaju trebalo da iznosi 6,4 odsto, a Sjeverne Makedonije četiri odsto.


► Vučić: Novo oružje za VS nije pretnja nikome\n20.10.2017 | 14:27h ► 19:56h Beograd\nPredsednik Srbije Aleksandar Vučić izjavio je danas, nakon svečanosti u Batajnici kojom je obeležena 73. godišnjica oslobođenja Beograda, da nova tehnika, artiljerija i avioni koji su nabavljeni za Vojsku Srbije ne predstavljaju nikakvu pretnju bilo kome već samo dokaz da Srbija ceni živote svojih građana i da će umeti da ih zaštiti.\nOn je dodao da Srbija želi da stvori jaku i stabilnu državu koja će svima biti snažan partner i koja će težiti istorijskom dogovoru sa Albancima, komšijskom životu s Bošnjacima, dobrim odnosima s Hrvatima i većoj povezanosti sa Crnogorcima.\n"Ne plašimo se da pregovaramo, ali neka niko ne pomisli da pregovaramo samo zato što se plašimo", rekao je Vučić i ocenio da je Vojska Srbije svaki dan jača i da će uskoro biti i mnogo bolje plaćena.\nOn je dodao da će imati pogrešnu računicu svako ko pomisli da nije tako i ko se nada da Srbija neće moći da odbrani živote svojih građana.\n"Niko neće moći da napadne Srbiju nekažnjeno. Odbranićemo otadžbinu i život svakog čoveka u Srbiji. Nemamo drugih namera. Previše smo mi života izgubili da ne bi cenili živote drugih", rekao je predsednik Srbije.\nGovoreći o periodu okupacije u Drugom svetskom ratu, Vučić je ukazao na izuzetnu surovost okupatora i podsetio na obrazloženje nemačkog generala Vilhelma Kajtela koji je na suđenju u Nirnbergu opravdavao masakre tvrdnjom da "tamo na istoku (Evrope) život i onako ništa ne vredi".\n"Ta nakaradna filozofija za nas više ne važi. Tog 20. oktobra 1944. godine smo se zauvek oslobodili i nama je život neprocenjivo dragocen, izuzetno vredan i bićemo dovoljno snažni da ga sačuvamo", rekao je Vučić i dodao da je glavni cilj da mir u Srbiji potraje toliko dugo da se rode i umru čitave generacije koje neće znati šta je rat.\nVučić je zahvalio pripadnicima vojske zbog toga što su u protekle dve decenije "izdržali brojna poniženja" i što su umeli da sačekaju bolja vremena i za sebe i za vojsku koju toliko vole.\nOn je zahvalio i ruskom predsedniku Vladimiru Putinu i ministru odbrane Sergeju Šojguu na poklonu koji su uputili Srbiji, što cene život u Srbiji i ne misle da je on manje vredan. Takođe je zahvalio i evropskim prijateljima Srbije koji daju podršku njenom razvoju.\n"Neka je večna slava oslobodiocima Beograda. Hvala borcima Narodno-oslobodilačke vojske Jugoslavije, hvala Crvenoarmejcima koji su zajedno s našim borcima učestvovali u oslobođenju Beograda. Neka živi slobodna Srbija! Živela Vojska Srbije!", rekao je Vučić.\nNakon svečanosti, Vučić je poklonio Šojguu paradni bodež na kojem su izgravirani evidencijski brojevi poklonjenih Migova, čime je i formalno okončana procedura primopredaje tih aviona.\nCentralna svečanost "Sloboda 2017", povodom 73. godišnjice oslobođenja Beograda u Drugom svetskom ratu, održana je danas na vojnom aerodromu Batajnica u prisustvu najvišeg državnog i vojnog vrha.\nSvečanosti su prisustvovali Vučić i Šojgu, premijerka Ana Brnabić, ministar odbrane Aleksandar Vulin, predsednica parlamenta Maja Gojković, predsednik Republike Srpske Milorad Dodik, patrijarh Irinej i drugi brojni predstavnici vojnog i državnog vrha. ;Svečanosti je prisustvovao i veliki broj građana.\nTakođe je izveden nalet većeg broj aviona Ratnog vazduhoplovstva Mig-29, Orao, Supergaleb, Lasta i An-26, kao i helikoptera Gazela, Mi-8 i 17.\nVučić: Dolaskom Migova modernizacija vojske nije završena\nPredsednik Srbije Aleksandar Vučić izjavio je danas da dolaskom šest Migova 29 iz Rusije neće biti okončano opremanje vojske i dodao da će biti nastavljeno ulaganje u oružane snage.\nNakon svečanosti "Sloboda 2017" na aerodromu Batajnica, Vučić je rekao da su avioni koji su poklonjeni u letnom stanju i da "mogu da lete već danas", iako su u vazduhu prikazani samo Migovi 29 koji su od ranije u sastavu VS.\nOn je rekao da će i avioni iz donacije poleteti za nekoliko meseci kada bude obavljena njihova modernizacija, "a sledeće godine svakako".\n"Mogu da lete i danas i sutra, ali to će da bira vojska a ne vi. Kao ni bilo ko drugi, kao ni ja kao vrhovni komandant", rekao je Vučić na novinarsko pitanje zbog čega migovi nisu leteli danas.\nOn je rekao da će za remont i modernizaciju svih deset aviona tog tipa biti plaćeno oko 180 miliona evra, ali da ne želi da iznosi baš sve detalje o modernizaciji radara i raketa jer je to poverljiva stvar.\n"Ako nešto treba da bude poverljivo, onda je to poverljivo", rekao je Vučić i naveo da to nije velika suma s obzirom da samo jedan novi moderan avion košta najmanje 45 miliona a ovde je reč o dugoročnom rešavanju pitanja za deset aviona.\nOn je izrazio zadovoljstvo zbog toga što je svečanost protekla bez problema i rekao da je na jučerašnjoj probi umalo došlo do incidenta kada se jednom padobrancu nije otvorio padobran.\nVučić je rekao da je on uspeo da otvori pomoćni padobran i prizemlji se bez posledica i ukazao da je to "vojska a ne manekenski poziv".\nVučić i Šojgu o odnosima dve zemlje i nastavku vojnotehničke saradnje\nPredsednik Srbije Aleksandar Vučić i ministar odbrane Rusije Sergej Šojgu razgovarali su danas o odnosima dve zemlje i nastavku vojnotehničke saradnje uz poštovanje suvereniteta i nezavisnosti dve zemlje.\nVučić i Šojgu su tokom radnog ručka u vili "Mir" istakli značaj tradicionalnih odnosa, ali i potrebu donošenja konkretnih mera za unapređenje saradnje, saopštilo je Predsedništvo Srbije.\nVučić je ponovo zahvalio predsedniku Rusije Vladimiru Putinu i ministru Šojguu na velikoj i značajnoj podršci za nabavku aviona MIG 29.\n21.10.2017, 19:26h alex roth Preporuči\nto nije bilo nikakvo oslobadjanje,uleteste iz jedne teske okupacije i gradjanskog rata u diktaturu iz koje ste izasli razlupani ras tureni i bezglavo novopeceni.a celokupno sa dasnje naoruzanje,s obzirom na politicko-vo nu situaciju,mozete da stavite h jedan og romni muzej,ali ne na kalemegdanu,a tog po bednika,spomenik,sacuvajte dobro, spakovan za eventualnu buducnost.zelim samo dobro.\n21.10.2017, 08:39h Dusan Preporuči (1)\nAko misli na MIGove, ti krsevi sa otpada mogu biti pretnja samo pilotima.


Premija osiguravajućih kuća probila granicu od 100 miliona maraka\n29.11.2017 17:30 | Marijana Miljić\nBanjaluka - Osiguravajuća društva koja posluju u Srpskoj ostvarila su u prvom polugodištu 104,81 milion maraka premije, što je za 7,84 miliona ili 8,1 odsto više u odnosu na isti prošlogodišnji period.\nUzlaznom trendu svjedoči i podatak da je obračunata premija za šest mjeseci ove godine porasla u odnosu na isti period 2015. za čak 16,11 miliona KM.\nPrema podacima Agencije za osiguranje RS, društva sa sjedištem u RS učestvovala su u ovogodišnjoj premiji sa 83,47 miliona, a filijale osiguravajućih kuća iz FBiH sa 21,33 miliona KM.\nPremija u oblasti neživotnih osiguranja gdje dominira osiguranje od auto-odgovornosti bilježi rast od 7,6 odsto, a kod životnog osiguranja 11 odsto u odnosu na prvo polugodište 2016. godine.\nKada je riječ o rezultatima poslovanja, osiguravajuće kuće su za šest mjeseci ostvarile neto dobit od 13,94 miliona maraka KM. U plusu je bilo 13 osiguravajućih društava, koja su zajedno zaradila 14,77 miliona, dok im je rezultat pokvarilo jedno društvo sa gubitkom od 831.803 KM.\nPredsjednik Skupštine Udruženja društava za osiguranje RS Milomir Durmić rekao je da finansijski izvještaji pokazuju da je nastavljen trend rasta tržišta osiguranja.\n- Pozitivna činjenica je da je nastavljen trend većeg rasta životnih osiguranja u odnosu na neživotna. Uprkos tim pokazateljima, tržište osiguranja u Srpskoj je i dalje nerazvijeno prema parametrima na osnovu kojih se mjeri stepen njegove razvijenosti. Svi ti parametri govore da naše tržište i dalje spada u red najnerazvijenih tržišta u Evropi. Nismo se previše pomjerili sa te tačke u odnosu na prošlu godinu. Stepen neobaveznih osiguranja je jako nizak, a životna osiguranja još imaju mali udio u odnosu na neživotna - rekao je Durmić.\nSlaba finansijska i ekonomska moć stanovništva i niska svijest o potrebi osiguranja samo su neki od razloga koje Durmić navodi kao prepreku većem razvojnom iskoraku zbog čega najavljuje da će nastojati da putem medijske kampanje promijene svijest stanovništva o osiguranju.\nPrema podacima Agencije za osiguranje RS iznos obračunatih tehničkih rezervi u sektoru osiguranja u prvom polugodištu veći je za 14 odsto u odnosu na isti period 2016. godine. Tehničke rezerve su ključne kako bi osiguravajuće kuće mogle isplaćivati odštetu iz ugovora o osiguranju.


Jovanović (CIRSD): Vučić ćuti o slaboj ekonomiji, a napada tviteraše\nBeta 5. septembra 2017. 11:55\nSrbija ima duplo slabiji ekonomski rast od proseka država jugoistočne Evrope i najnižu minimalnu cenu rada za svoje gradjane, ali o tome ne govori predsednik Srbije Aleksandar Vučić, izjavio je programski direktor CIRSD-a Nikola Jovanović.\nOn je rekao da se Vučić u svom sinoćnjem televizijskom obraćanju gradjanima „bavio svačim, osim svojim i rezultatima sopstvene Vlade“.\n„Gradjani su ostali uskraćeni na pitanja, koju su najvažnija: Zašto u ovoj godini Srbija ima duplo slabiji ekonomskih rast od proseka država jugoistočne Evrope? Zašto je minimalna cena rada niža u Srbiji nego u svim drugim zemljama okruženja? Zašto je u dijalogu sa Prištinom predao sve, a nije dobio ništa“, zapitao je Jovanović.\nOn je dodao i da u Beogradu konstantno opada ekonomska aktivnost i broj zaposlenih u industriji, a rastu računi za gradjane, ali da ni o tome Vučić nije govorio.\n„Gospodin Aleksandar Vučić se, umesto da najavi konkretne mere za oporavak privrede i smanjenje siromaštva, ponovo bavio opozicijom i gradjanima koji ga kritikuju na društvenim mrežama, na uvredljiv, obmanjujući i nedostojan način“, naglasio je Jovanović, koji je blizak saradnik Vuka Jeremića.\nJovanović je pozvao Vučića da kao predsednik „dostojanstveno obavlja svoju funkciju“ i da „umesto neprekidne tabloidne propagande počne da se bavi kvalitetom života gradjana Srbije“.\n„On treba da vrati normalnost u politički i javni život time što će prestati da se, u emisijama u kojima je ponovo sam sebi jedini sagovornik, obrušava na neistomišljenike i slobodne ljude“, kazao je Nikola Jovanović.\nEvropske pohvale i zamerke Srbiji\nDačić: Ne postoji opasnost da EU ponovo uvede vize gradjanima Srbije\nČolaku: Narednih dana novi sastanak dva predsednika\nAnalitičari: Brisel očigledno nije zadovoljan ponašanjem PR\nMihajlović: Samit u Sofiji veoma značajan za Srbiju\nDitman o Kosovu: Brzo rešenje bi bilo dobro za sve\nSpisak država koje treba pritiska za Kosovo i ko to radi\nDačić: Ne postoji opasnost da EU ponovo uvede vize…\nSocijalistička internacionala pozvala napredne gradjane da…


Moskva kategorički osuđuje sankcije Belorusiji - 04.12.2021, Sputnik Srbija\nPortparolka Ministarstva inostranih poslova Rusije Marija Zaharova izjavila je da Moskva kategorički osuđuje sankcije koje su nedavno uvedene Belorusiji. 04.12.2021, Sputnik Srbija\nKako je rekla, te mere su nelegitimne i predstavljaju direktno mešanje u unutrašnja pitanja.„Kategorički osuđujemo sve ograničavajuće mere koje su SAD, Velika Britanija, Kanada i EU uvele protiv Belorusije. Te mere su nelegitimne, baš kao i sve sankcije koje se uvode mimo Saveta bezbednosti Ujedinjenih nacija“, naglasila je ona.Zaharova je istakla i da te sankcije imaju direktan uticaj na život običnih građana.\nsvet, rusija, politika, belorusija, rusija – politika, svet – politika\nPortparolka Ministarstva inostranih poslova Rusije Marija Zaharova izjavila je da Moskva kategorički osuđuje sankcije koje su nedavno uvedene Belorusiji.\nKako je rekla, te mere su nelegitimne i predstavljaju direktno mešanje u unutrašnja pitanja.\n„Kategorički osuđujemo sve ograničavajuće mere koje su SAD, Velika Britanija, Kanada i EU uvele protiv Belorusije. Te mere su nelegitimne, baš kao i sve sankcije koje se uvode mimo Saveta bezbednosti Ujedinjenih nacija“, naglasila je ona.\nZaharova je istakla i da te sankcije imaju direktan uticaj na život običnih građana.\n„Sankcije su politički obojene, a inicijatori tih mera čak ni ne pokušavaju da sakriju da se one direktno odražavaju na belorusku ekonomiju i, samim tim, na živote beloruskih građana“, dodala je.


Russell Hobbs RH 19921 roštilj cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Kuhinjski aparati > Roštilji i grilovi > Russell Hobbs Roštilji i grilovi\nRussell Hobbs RH 19921 roštilj cene\nEPonuda nije internet prodavnica već Vam omogućava da brzo i lako nađete Russell Hobbs RH 19921 roštilj po najjeftinijoj ceni. Naš cilj je da kupci budu što bolje informisani o ponudi Russell Hobbs roštilj RH 19921 na tržištu Srbije. Vrlo lako nalazite željeni proizvod za kategoriju Roštilji i grilovi cene, ne morate da lutate od sajta do sajta za Russell Hobbs Roštilji i grilovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Russell Hobbs RH 19921 roštilj sa PRODAVCEM. EPonuda ne može da garantuje potpunu tačnost specifikacije i slika za Russell Hobbs RH 19921 roštilj. Pre kupovine, podatke za Russell Hobbs roštilj RH 19921 proverite na sajtu PROIZVOĐAČA.\nRussell Hobbs 19560-56 električniRussell Hobbs RH 19921Russell Hobbs 18850\nRussell Hobbs 18850 roštilj


“NEPRILAGOĐENI” PIRS BROSNAN Prolog\nRičard Pejs (Pirs Brosnan) je lopov, poprilično jednostavan i neposredan. Iako je ponosan na činjenicu da krade samo od onih koji imaju osiguranje, jer na ih na taj način ne šteti direktno, ipak je činio greške svom životu. Žena ga je napustila, ćerka mu se zamerila, a na sve to, gotovo uvek biva uhvaćen. Nakon bežanja iz zatvora i jurnjave automobilima ulicama Los Anđelesa, Pejs zapada za oko Neprilagođenima – modernoj verziji Robin Hud družine. Oni mu nude mogućnost da pobegne FBI-u pod uslovom da im se pridruži u najvećoj pljački koju je svet video, a koja će uključiti pojavu terorističke organizacije, davno izgubljene ćerke Muslimanskog bratstva, lažnih identiteta, pranja novca, eksploziv, kamile... Ko su Neprilagođeni, šta planiraju sa svim zlatom koje ukradu i da li je Pejs samo mamac, ili ravnopravni novi član?


Vesti Autor:N1 Beograd26. mar. 202115:26 > 15:4018 komentara\nPredsednica Evropskog pokreta u Srbiji Jelica Minić kaže za N1 da posle rezolucije o izveštaju o Srbiji koju je usvojio Evropski parlament ne preovladava zadovoljstvo, već da ona predstavlja poraz dosadašnje politike i dodaje da Srbija nazaduje na evropskom putu.\n„Rezolucija je opširna, pokriva mnogo oblasti, zahteva ozbiljnu analizu, preispitivanje naše politike prema Evropskoj uniji, ocena je da Srbija na tom putu nazaduje. Napredak je ostvaren u ekonomiji, regionalnoj saradnji, takođe, Srbija ima stav o dijalogu Beograda i Prištine, sve ostalo je pod velikim znakom pitanja, posebno vladavina prava. Naša javnost je bila veoma zainteresovana za sve afere, ovog puta naše afere nisu samo domaći problem, već evropski. Sada će institucije Evropske unije insistirati da se svi ti nedovršeni poslovi privedu kraju, a to je veliki zahtev vlastima u Srbiji“, rekla je Minić.\nRujević: EU znala i ranije o aferama iz rezolucije, to sad rekla – zbog Vučića\n26. mar. 2021 47\nOna dodaje da je ovo najveći poraz Srpske napredne stranke koja je, kako kaže, izgubila podršku Evropske narodne partije.\n„Glasanje pokazuje da su sve najvažnije grupacije glasale za usvajanje izveštaja, bilo je nekih i protiv i onih uzdržanih, ali svi glavni akteri su se usaglasili i to ne može da bude bez posledica. SNS je izgubila svog najvažnijeg saveznika u Evropskom parlamentu, a saveznici su u politici najvažniji. Kao zemlja smo ostali bez ozbiljne političke podrške u EP“, rekla je Jelica Minić.\nKaže da se od Srbije traži otvorenija komunikacija sa Evropskim parlamentom i da treba voditi računa o predloženoj novoj metodologiji u procesu pristupanja Evropskoj uniji.\n„Naglašava se da će rasti uloga zemalja članica, a sada vidimo da su zemlje članice to shvatile, usvojene su rezolucije i za Crnu Goru, Albaniju i Severnu Makedoniju, ali oni su bili mnogo više ohrabrujući“, rekla je Minić . Dodala je i da nam se zamera da širimo negativni narativ o Evropskoj uniji, da ga širimo čak i u regionu.\n„Zameraju nam odnose sa Rusijom, Kinom i Turskom, a deklarativno idemo ka Evropskoj uniji. To su delovi rezolucije gde dobijamo ozbiljne zamerke prema politici koju vodimo. Vladavina prava je ključna, najvažnija, a u međuvremenu su dodati i napadi na KRIK i CRTU. Evropska unija je zgrožena kako se poslanici u Skupštini Srbije obraćaju“, kazala je Minić.\nPredsednica Evropskog pokreta u Srbiji kaže da nije sigurna da ova rezolucija zabrinjava nekog u Srpskoj naprednoj stranci.\n„Ne znam koliko oni o tome razmišljaju, ali opet, slede nam izbori, ovo neće u narednim izborima biti kapital koji će SNS moći da stavi na sto. Rezolucija je vrlo zabrinjavajuća, ocena koja je došla spolja i treba da brine one koji spremaju naredne izbore. Mnoge afere koje su sada isplivale ne doprinose imidžu SNS i oni se moraju time pozabaviti“, rekla je Jelica Minić.\nOna je, međutim, dodala da ova vlast ima i neke uspehe, da je to pre svega politika nabavljanja vakcina, koja se mora pohvaliti, ali se, kako navodi, ne može reći da je to dovoljno.\n„To je pozitivno uticalo na sliku o Srbiji, ali Srbija se silom prilika oslonila na Kinu i Rusiju u nabavci vakcina, to ne govori dobro o Evropskoj uniji, ali to je posebna priča. Oni imaju unutrašnjih problema. Mi pripadamo Evropi, gravitiramo centralnoj Evropi, našu evropsku priču moramo da stavimo na centralni put. Ukoliko EU bude imala veće probleme, to će se reflektovati i na nas. Naš interes je da Evropska unija popravi odnose sa Rusijiom i Kinom i da se mi ne nalazimo na klackalici između njih“, zaključila je Minić.\nCelo gostovanje pogledajte i okviru snimka emisije N1 Studio Live:\nEvropska unijaEvropski parlamentEvropski pokret u Srbijijelica Minić


Početna » vlast » Page 2\nPoslanik Stranke moderne Srbije (SMS) Vladimir Đurić kritikovao je danas one predstavnike vlasti i opozicije zbog izjava o navodnoj obaveznoj vakcinaciji „kineskim probnim vakcinama“ i ocenio da je reč o zastrašivanju građana.\nPredsednik Liberalno-demokratske partije Čedomir Jovanović izjavio je da ne postoji niko bliži Srbiji od Crne Gore, a vlasti i opoziciji u Srbiji poručio da prestanu da dele društvo.\nPredstavnica pokreta „Jedan od pet miliona“ Valentina Reković izjavila je da je pored zakondavne, sudske i izvršne Srbiji potrebna i četvrta grana vlasti koju bi činili stručnjaci raznih oblasti.\nPokret Dveri saopštio je danas da je Ministarstvo unutrašnjih poslova zabranio rođenom bratu Boška Obradovića da ga poseti i sretne se sa njim na stepenicama parlamenta, gde štrajkuje glađu.\nLider Dveri Boško Obradović izjavio je danas da u situaciji, u kakvoj je Srbija, ni bojkot, niti izlazak na izbore nisu rešenje, već isključivo pobuna i aktivna borba protiv vlasti.\nPredsednik Srbije Aleksandar Vučić kazao je da je „danas dan za sve one najgore u našem društvu“ i dodao da vlast dopušta da svi koriste svoje pravo na skupove.\nOdluka da se angažuju huligani da na krovovima naših zgrada razvlače profesionalno ozvučenje, pale baklje i organizuju protest vlasti protiv građana je odraz slabosti i straha režima Aleksandra Vučića, saopštili su večeras iz Inicijative Ne davimo Beograd.


Obrt za dijasporu, od krivca za širenje zaraze do - ostajte ovde\nVesti Autor:Petar Gajić24. maj. 202020:03 > 20:12\nPredsednik Srbije najpre je 14. marta kada još nije ni uvedeno vanredno stanje, imao molbu za građane u dijaspori: „Molim nađe ljude da to razumeju, molim ih da ne dolaze u zemlju“.\nZatim je 21. marta optužio pridošle građane iz dijaspore da su odgovorni za širenje virusa i da su vratili u Srbiju da bi se lečili besplatno: „Nama je od 5. marta ušlo 318 hiljada ljudi. Pa nemojte da se pitate što imamo povećan broj zaraženih. Neki od njih su iz karantina, neki od njih su direktno znali da su zaraženi. Direktno znali i došli da se leče kod (direktora Infektivne klinike Gorana) Stevanovića jer je tu džabe. Jel sam nešto slagao doktore?“\nVučić_ „Lečićemo i izlečićemo. Daćemo sve od sebe da izlečimo te ljude“.\nA 25. marta, u trenutku najvećeg skoka broja obolelih, predsednik je bio još oštriji prema povratnicima u zemlju, čak je žalio što je morao da poštuje najviši pravni akt zemlje: „Samo smo jednu grešku napravili koju zbog Ustava naše zemlje nismo mogli da izbegnemo. Ni pola problema, ni četvrtinu ne bismo imali da tu grešku nisam napravio… A to je puštanje svih državljana Srbije da uđu u Srbiju“.\n„Mislim da je prva predsednikova izjava zapravo bila na granici dobrog ukusa. Dakle, on je 400 hiljada građana koji su se vratili jer su ostali bez posla, optužio da su došli besplatno da se leče i da nas sve zaraze“, kaže analitičar.\n„Hoćemo da otvaramo prostor i višim nivoom usluga, za one mlade ljude koji ne treba da traže posao u Norveškoj, Nemačkoj, Švajcarskoj, Austriji… Kao što hoću da ovi radnici ovde imaju veće plate. Želim da mi možemo da im platimo, da ponudimo više novca građevinskim kompanijama, da ti ljudi mogu ovde da žive od svog rada i u Vlasotincu, i u Crnoj Travi, ali i u Beogradu i svakom drugom mestu“, poručio je Vučić 18. maja.\nPredsednika je neko očigledno odlično posavetovao, ili je njemu samom postalo jasno da je pogrešno sukobiti se sa 400 hiljada ljudi koji su se vratili i koji će većinom ostati u Srbiji do 21. juna, kaže Cvijetin Milivojević: „Ujeo se za jezik očigledno, jer 400 hiljada ljudi se vratilo i oni će glasati na ovim predstojećim izborima, ili bar mogu da glasaju. To je ogromno biračko telo. Dakle, to vam je, ako uzmete u obzir da je cenzus na nekih 90 hiljada glasova, tu imate rezervoar glasova od tri i po cenzusa“.\nAleksandar VučićCvijetin MilivojevićdijasporainostranstvoIzbori 2020


Milanović odbio ponudu Inđije » Inđijski Nezavisni Mediji\nNaslovna Sport Milanović odbio ponudu Inđije\nInđinčani su još uvek bez trenera jer je Milan Milanović odbio ponudu čelnih ljudi fudbalskog kluba FK Inđija.\nKako prenosi Žurnal, nakon iznenadne ostavke Živkovića, Milanović je bio najbliži tome da predvodi naše zeleno bele.\nSporazum je bio na pomolu ali je Živković odustao od dolaska u Inđiju, jer nije postignut dogovor oko uslova saradnje.\nPostoji mogućnost da novi šef stručnog štaba bude imenovan tek nakon utakmice sa Radom, u toku dvonedeljne reprezentativne pauze.\nPrethodni tekstBenzinska stanica u Novom Slankamenu\nSledeći tekstPretnje redakciji zbog objavljene vesti


Ne može na čelo MMF-a zbog "pogrešnog pasoša"?\nNe može na čelo MMF-a zbog “pogrešnog pasoša”?\nČetvrtak, 18.07.2019., 18:00 Četvrtak, 18.07.2019., 18:00\nŠanse da guverner Centralne banke Engleske, Mark Karni, zamijeni Kristin Lagard, na poziciji direktora MMF-a, su jako male, saopštili su zvaničnici EU.\nBrisel trenutno razmatra četiri kandidata za funkciju glavnog čovjeka Međunarodnog monetarnog fonda. Na čelnoj poziciji u MMF-u se u prošlosti tradicionalno nalazio Evropljanin, a evropski zvaničnici, sa margina sastanka ministara finansija i guvernera centralnih banaka iz Grupe sedam, poručuju da se Karni, koji ima kanadski, britanski i irski pasoš, ne smatra dovoljno Evropljaninom.\n– On ima pogrešan pasoš, iako bi ga inače svi voljeli – rekao je jedan zvaničnik koji isti stav dijeli sa još trojicom čelnika, prenosi Rojters.\nJedan visoki francuski zvaničnik izjavio je ranije ovog mjeseca da predsjednik Emanuel Makron za ovu funkciju želi “kontinentalnog Evropljanina”, čime je očigledno isključio Karnija.\nFrancuski ministar finansija Bruno Le Mer pristao je da koordinira konsultacije među evropskim zemljama kako bi se do kraja mjeseca pronašao kandidat.\nČlanice EU trenutno razmatraju kandidature Jeruna Dajselbluma, bivšeg holandskog ministra finansija i predsjednika Evrogrupe, Nadije Kalvino, španske ministarke ekonomije, Marija Sentena, sadašnjeg predsjednika Evrogrupe i Olija Rena, guvernera Centralne banke Finske.\nLagard je ove sedmice podnijela ostavku na mjesto direktora MMF-a nakon što su je lideri EU početkom jula izabrali za novog guvernera Evropske centralne banke.


Manđelošanima novi put - Ozon Media\nSremska Mitrovica – Direkcija za izgradnju grada, Sremska Mitrovica, na inicijativu mesne zajednice Manđelos, u prethodnom periodu počela je rekonstrukciju prilaznog put selu Manđelos.\nPrilazni put ovom selu u Sremu, od svoje gradnje, pre 20 godina, nije značajnije rekonstruisan.\nDirekcija za izgradnju grada na inicijativu mesne zajednice Manđelos, uzela je stvari u svoje ruke, rekonstrukcija stare saobraćajnice počela je prošlog meseca, a sada je već u završnoj fazi.\n„Na veliko zadovoljstvo meštana i saveta ove zajednice, radovi na rekonstrukciji prilaznoj saobraćajnici selu Manđelos privode se kraju.\nMestanima sela, ova saobraćajnica je od vitalnog značaja, a njenom rekonstrukcijom, nekadašnja saobraćajnica biće zamenjena novom, funkcionalnijom i bezbednijom za saobraćaj, a samim tim, poboljšače se i kvalitet života meštanima ovog sela”, rekao je Drago Kusić, predsednik saveta mesne zajednice Manđelos.\n“Meštani sela Manđelos dugo čekaju rekonstrukciju ovog dela puta, jer je on do sada bio jako loša deonica, put je bio uzak, nebezbedan, zimi neprohodan, gotovo neupotrebljiv za saobraćaj,” rekla je Dušanka Ivošević, odbornica u Skupstini Grada i meštanka sela Manđelos.\nPredsednik Skupštine Grada, Aleksandar Prodanović, obišao je radove na rekonstrukciji ove saobraćejnice, i ovom prilikom rekao da će gradskim vlastima i dalje prioritet biti privlačenje investitora u cilju otvaranja novih radnih mesta i rešavanje problema nezaposlenosti, kao i razvoj infrastrukture, u cilju obezbeđenja boljeg kvaliteta života za naše gradjane.\nDo kraja meseca Avgusta, održaće se sednica Skupstine Grada, na kojoj če se obezbediti uslovi za novog investitora, “Lames grupu”, u okviru koje će se otvoriti novih 250 radnih mesta.\nDo kraja godine završiće se svi planirani radovi, a završetak radova na ovoj saobraćajnici je dokaz, da se rokovi i obećanja poštuju, rekao je Prodanović.


Koje grupe su najdiskriminisanije na tržištu rada - Izazov\nKoje grupe su najdiskriminisanije na tržištu rada\nRadio-televizija Srbije 16. januara 2020. 13:54\nU istraživanju je prisustvo diskriminacije na tržištu rada potvrdilo je 92 odsto poslodavaca, 86 odsto nezaposlenih i 84 odsto zaposlenih, navedeno je u saopštenju GIZ-a.\nIstaknuto je da su svi ispitani akteri saglasni da su najdiskriminisanije grupe na tržištu rada osobe sa invaliditetom, stariji radnici, osobe drugačijih političkih uverenja i Romi.\n"Diskriminisane su, takođe, osobe koje žive sa HIV/AIDS, migranti, siromašni i LGBT populacija. Rezultati istraživanja poput ovog govore o stavovima ispitanih aktera na tržištu rada, a ne o objektivnoj meri zastupljenosti diskriminacije. Ali, podaci dobijeni ovim istraživanjem značajni su u pogledu merenja postignutih rezultata i smernica daljih aktivnosti na polju borbe protiv diskriminacije, koje sprovodimo u saradnji sa partnerima, među kojima je i poverenik za zaštitu ravnopravnosti," izjavio je Petar Antić, menadžer projekta Inkluzija Roma i drugih marginalizovanih grupa koji sprovodi Nemačka organizacija za međunarodnu saradnju GIZ.\nPoverenica za zaštitu ravnopravnosti Brankica Janković je rekla da se dikriminacija u oblasti rada i zapošljavanja nalazi u vrhu liste po broju pritužbi građana.\n"Trećina svih pritužbi građana odnosi se upravo na tu oblast i ne očekujem da će se nešto bitnije promeniti u ovoj godini," rekla je Poverenica i naglasila da je pojava diskriminacije, pogotovo na tržištu rada, jedno od najbitnijih ekonomskih, a ne samo društvenih pitanja.\nPodrška afirmativnim merama\nSa poverenicom se saglasio i ambasador Savezne Republike Nemačke u Beogradu Tomas Šib.\n"Romsku populaciju čini relativno mlado stanovništvo. To je veliki resurs tržišta rada i države koji će tek doći do izražaja kada se inkluzija sprovede u svim relevantnim oblastima navedenim u Strategiji za socijalno uključivanje Roma i Romkinja u Srbiji u periodu 2016. do 2025.godine," rekao je Šib.\nVećina ispitanih poslodavaca i zaposlenih u istraživanju izjasnila se da pripadnici teže zapošljivih grupa treba da imaju olakšice prilikom upisa u srednje škole i na fakultete.\nTakođe, čak četiri od pet anketiranih poslodavaca i više od dve trećine zaposlenih podržava afirmativne mere za zapošljavanje Roma i Romkinja, kao i osoba sa invaliditetom.\nIstraživanje je pokazalo da je pored sprovođenja kampanja za podizanje opštih znanja o zabrani diskriminacije i suzbijanju stereotoipa i predrasuda, potrebno raditi na kampanjama koje će biti usmerene na nezaposlene, jer prema istraživanju čak 31 odsto nezaposlenih nije informisano da postoji institucija za zaštitu od diskriminacije.\nPokret „Misija: Kiseonik“ opomenula RTS da ne reklamira pušenje nargile\nSlovenija, otkrivena plantaža marihuane vredna više od dva miliona evra\nZaplenjeno oko 20 kilograma marihuane, uhapšeno sedam osoba\nŠabac, krivična prijava za pokušaj razbojništva\nPokret „Misija: Kiseonik“ opomenula RTS da ne reklamira…\nSlovenija, otkrivena plantaža marihuane vredna više od dva miliona…\nĐilas (SSP): Vlast da saopšti na osnovu čega proverava račune medija i…


Beta\t 16. jula 2015. 15:10\nSkupština Srbije usvojila je danas Zakon o pretvaranju prava korišćenja u pravo svojine na građevinskom zemljištu, koji omogućava konverziju prava na korišćenje u pravo svojine ili pravo dugoročnog zakupa na 99 godina, uz naknadu po tržišnim cenama.\nTa naknada raspoređivaće se na dva jednaka dela od kojih jedan ide Agenciji za restituciju, a drugi u budžet Srbije, Vojvodine i lokalnih samouprava.\nMinistarka građevinarstva, saobraćaja i infrastrukture Srbije Zorana Mihajlović rekla je tokom rasprave da je procenjeno da se u naredne dve, tri godine sakupi oko 630 miliona evra za Fonda za restituciju, a isto toliko i za budžet.\nKako je navela, predmet zakona je 5.310 hektara, odnosno 0,80 odsto o ukupnog 661.000 hektara građevinskog zemljišta.\nOvaj zakon treba da okonča svojinsku transformaciju nad gradskim građevinskim zemljištem, da ga privede nameni i poveća prihode republičkog, pokrajinskog i lokalnog budžeta.\nPo dosadašnjim rešenjima, objasnila je Mihajlovićeva, bila je zakočena konverzija zemljišta raznih subjekata, kao što su firme u privatizaciji, stečaju, sportska društva, koji su nosioci prava korišćenja zemljišta, a novim zakonom je omogućena konverzija u pravo svojine i pravo dugoročnog zakupa uz određenu naknadu po tržišnoj ceni.Poslanici opozicije su kritikovali predloženi zakon navodeći da treba da se povuče jer je koristan samo tajkunima i da je protivustavan.\nSkupština je danas usvojila i izmene Zakona o otklanjanju posledica poplava u Srbiji kojima se produžava važenje tog zakona kako bi se pružila pomoć fizičkim i pravnim licima koja su trpela štetu od elementarnih nepogoda na području pogođenom poplavama.


U Skupštini Srbije od jesenjeg zasedanja biće nekoliko novina - do prve sednice, zakazane za 1. oktobar, trebalo bi da bude promenjena struktura u članstvu skupštinskih odbora posle izlaska URS iz Vlade, očekuje se i završetak kodeksa ponašanja, a počeće i izrada portala koji će parlamentarcima omogućiti kontrolu trošenja budžetskih sredstava.\n- Nadam se da ćemo taj posao, zbog normalnog funkcionisanja odbora, završiti do jesenjeg zasedanja i na jesenjem zasedanju na prvoj sednici doneti adekvatne odluke o određenim šefovima odbora i članovima u odborima - rekao je predsednik Administrativnog odbora Zoran Babić, koji je i šef poslanika SNS.\n- Mislim da bi svi koji radimo na kodeksu trebalo da imamo još jednu raspravu u okviru poslaničkih grupa kako bi ga poslanici shvatili na pravi način, da to nije zatvaranje debate već podizanje na znatno veći nivo - objasnio je Babić.\n- U Srbiji kada nema novčane kaznene odredbe ništa se ne shvata ozbiljno. Da li bi trebalo da te kazne budu etičke ili finansijske? Lično sam za kombinaciju - rekao je Babić, navodeći primer da ako se poslaniku izrekne javno izvinjenje, a on to ne učini, sledila bi mu novčana kazna.\n- Građani, ali i jedan deo poslanika, najčešće smatraju da je Skupština samo mesto gde se usvajaju zakoni i da je zakonodavna funkcija dominantna - rekao je Babić.\n- Te zakone nije dovoljno samo doneti, već i pratiti kakvi su njihovi efekti. Do ovog saziva Skupštine na tome se nije radilo - ukazao je Babić.\nBLOKADA, STADION I "DANAK U KRVI" Iako su na dnevnom redu finansijski sporazumi, poslanike su zanimale sasvim druge teme


"Blickrig" Šalkea u Leverkuzenu - Sportske.net\n"Blickrig" Šalkea u Leverkuzenu\nU okviru 31. kola Bundeslige Bajer je ugostio ekipu iz Gelzenkirhena, a gosti ubedljivo vode već nakon 20 minuta igre.\nSkauti Liverpula pomno prate Šalke, ko im je u beležnici?BL - Šalke 'sapleo' Lajpcig, Bajern hladi šampanjacBL - Frajburg grabi ka EvropiOvo se Nemcima dugo nije dogodilo...LE - Slavi Radoja, Nastasić i Tošić tragičari! Prošao i Mančester, ali jedva!\nLeverkuzen igra sezonu za zaborav, trenutno su 12. na tabeli Bundeslige, i Šakle nije ništa bolji, ali makar ima nade da može do mesta koje vodi u Ligu Evrope.\nVečeras ove dve ekipe odmeraju snage na "Baj Areni", a nakon samo 20 minuta, gosti su došli do tri gola prednosti.\nNajpre je korpulentni Gvido Burgštaler doneo prednost Šalkeu u šestom minutu, odlično su Austrijanac i Leon Gorecka izbegli ofsajd, izbili sami pred Lena, a potonji je nesebično progirao bivšeg igrača Nirnberga.\nTo je za Burgštalera sedmi gol u Bundesligi ove sezone, iako je stigao u januaru, najbolji je strelac ekipe.\nSamo četiri minuta kasnije, Šopf izvodi korner sa leve strane, najbolji u skoku bio je Benedikt Hevedes, koji je povisio prednost gostiju iz Gelzenkirhena na 0:2.\nIgrao se 18. minut, kada je Gorecka izbio sam pred Lena, dva njegova udarca je golman "Farmaceuta" uspeo da skine, na odbitak nakon druge njegove odbrane naleto je Šopf, koji postiže gol za 0:3.\nTrener domaćih je nakon trećeg gola reagovao izmenom, uveo je Džonatana Taha umesto Omera Topraka i tako napravio samo rotaciju na poziciji centralnih defanzivaca.\nI to se dešava - odbio Bajern, pa pojačao "rudare"!\n"Kanarinci" pronašli ozbiljno pojačanje za Premijer ligu!


Opština Šamac lagano prevazilazi krizu | INFORMACIJA JE KAPITAL - Capital.ba\nOpština Šamac lagano prevazilazi krizu\nObjavljeno: feb 27. 2012. 14:44\nŠAMAC, Ministar uprave i lokalne samouprave Republike Srpske Lejla Rešić izjavila je danas u Šamcu da ova opština bilježi lagane pozitivne korake u prevazilaženju teških uslova izazvanih ekonomskom krizom.\nOna je istakla da je i usvojeni budžet opštine veoma dobar pokazatelj funkcionisanja lokalne zajednice.\n„Ekonomska situacija jeste teška, privreda je u nezavidnoj poziciji ali, bez obzira na to, lokalna zajednica bilježi lagane pozitivne korake“, rekla je Rešićeva nakon sastanka sa rukovodstvom opštine Šamac.\nNa sastanku je bilo riječi i o problemima u komunalnim preduzećima. Rešićeva je rekla da su komunalna preduzeća u Šamcu u velikim gubicima i stečajnim postupcima i da će Vlada uraditi jedan leks specijalis kojim će pokušati da riješi problem dugovanja tih preduzeća.\nNačelnik opštine Šamac Savo Minić upoznao je Rešićevu da na području opštine postoji nedefinisana međuentitetska linija, što predstavlja problem ne samo za Šamac, već i za cijelu Republiku Srpsku.\n„Postoje određeni problemi u pojedinim naseljenim mjestima zbog toga što se ne zna dokle je nadležnost opštine Šamac“, rekao je Minić.\nGovoreći o nacrtu zakona o lokalnoj samoupravi, Rešićeva je navela da je su javne rasprave završene 13. februara i da su u Ministarstvu u toku pripreme za usaglašavanje prijedloga zakona. Ostalo je da sa Savezom opština i gradova Republike Srpske bude upriličen sastanak prije utvrđivanja konačnog prijedloga.\nJedna od novina u zakonu jeste izbor načelnika opštinskih odjeljenja.Prema novim rješenjima, i dalje će biti raspisivan javni konkurs za izbor načelnika odjeljenja, postojaće komisija koje će sve bodovati, ali će izbor vršiti načelnik opštine, a ne skupština opštine.\nZbog sadašnjeg rješenja, često se događalo da SO ne potvrdi kandidata, pa su načelnici pojedinih odjeljenja bili veoma dugo vršioci dužnosti. To je dovodilo do sudskih i upravnih sporova, a samim tim i do ogromnih troškova za lokalnu zajednicu.\nMinić je rekao da je novi zakon predvidio i mogućnost menadžera u lokalnoj zajednici i istakao da će opština Šamac, ukoliko bude u mogućnosti, taj posao ponuditi jednom predstavniku privredne komore Njemačke u BiH. Srna\nKljučne riječi: kriza, lejla resic, samac, savo minic\nPovezane vijesti ...Opštine nemaju para ni za isplatu obveznica – investitori prijete tužbamaŠAMAC, Opština Šamac više od 30 dana kasni sa isplatom obaveza po osnovu 4,5 miliona KM vrijedne emisije obveznice. Kupci obvez...Novi vlasnik „Hranaprodukta“ zaposliće 120 radnikaŠAMAC, U Šamcu je danas potpisan Ugovor o kupoprodaji "Hranaprodukta", između opštine Šamac i lokalnog preduzeća Brojler – "Zla...Kopaonik biznis forum od 13. do 15. martaBEOGRAD, Kopaonik biznis forum biće održan od 13. do 15. marta, a baviće se reindustrijalizacijom Srbije, najavili su danas org...Kameron: Njemačka ne može sve samaLONDON, Premijer Britanije Dejvid Kameron kaže da se od Njemačke ne može očekivati da sama riješi krizu u evrozoni, budući da j...Merkel nije odbacila mogućnost otpisivanja dugovanja GrčkojBERLIN, Njemački kancelar Angela Merkel nije odbacila mogućnost otpisivanja dugovanja Grčkoj i u narednih nekoliko godina, što...Deset zapovijesti „njemačke“ evrozoneBERLIN, Dužnička kriza perifernih država Evropske unije natjerala je vodeće privrede evrozone - Njemačku i Francusku - na snažn...\nNema komentara za “Opština Šamac lagano prevazilazi krizu” | Ostavite komentar


Francuski antivladin pokret Žuti prsluci predložiće svoje kandidate na predstojećim izborima za Evropski parlament, saopšteno je iz tog pokreta.\n"Građanski pokret je pokazao potrebu da svoj gnev transformiše u politički projekat sposoban da pruži odgovore francuskom narodu koji ga je podržao", navedeno je u saopštenju, preneo je Rojters.\nOvaj pokret, koji do sada nije imao rukovodeću strukturu, mogao bi da osvoji 13 odsto glasova na izborima za EP u maju, pokazuje anketa koju je izradila firma Elab za BFM TV i bila bi na trećem mestu - iza stranke predsednika Emanuela Makrona Republika u pokretu i ekstremno desnog Nacionalnog skupa, nekadašnjeg Nacionalnog fronta.\n"PLANINA IZAZOVA" Makron ove godine pred OGROMNIM PROBLEMIMA\nMarin Le Pen počela trku za Evropski parlament, UPUTILA APEL "Žutim prslucima"\n"ŽUTI PRSLUCI" NE POSUSTAJU Najavljeni novi protesti u Francuskoj\n"SNAŽNO ĆEMO ODGOVORITI" Lider Hamasa najvio mere "na odmazdu Izraela"\nLider Hamasa izjavio je da će njegova grupa snažno odgovoriti na odmazdu koju sprovodi Izrael napadajući ciljeve Hamasa u pojasu Gaze.\nBritanska premijerka Tereza Mej je izjavila danas da još uvek nema dovoljnu podršku kako bi po treći put iznela svoj predlog sporazuma o Bregzitu pred britanski parlament, kao i da će sa poslanicima nastaviti razgovore u cilju dobijanja njihove podrške.\n"Borba protiv Islamske države NIJE ZAVRŠENA"\nBorba protiv Islamske države nije završena, uprkos tome što teroristička grupa ne može više da kontroliše teritoriju, izjavio je specijalni predstavnik SAD u koaliciji koja se bori protiv džihadista Džim Džefri.\nPotpisivanje dekreta kojim je predsednik SAD Donald Tramp priznao suverenitet Izraela nad Golanskom visoravni ne menja zvanični stav Rusije o tom pitanju, izjavio je izaslanik ruskog predsednika za Bliski istok i Afriku Mihail Bogdanov.


Broj migranata pristiglih na Lampeduzu tokom prethodnog dana povećao se na 2.100 – SLOBODNA VOJVODINA\nTo je podstaklo pozive italijanskoj vladi da zaoštri migrantsku politiku.\nItalijanski državni radio javio je da su četiri čamca stigla na Lampeduzu, a poslednju milju su ih rano jutros pratili brodovi italijanske obalske straže i carine.\nTrgovci ljudima, uglavnom bazirani u Libiji i Tunisu, obično iskoriste mirna mora da upute nebezbedne brodove ka evropskoj obali.\n„Situacija na Lampeduzi je eksplozivna“, rekao je jedan zvaničnik policijskog sindikata, u saopštenju u kome se navodi da je oko 2.150 migranata stiglo na ostrvo od juče ujutro.\n„Ako budemo imali još jedan dan kao jučerašnji, sa neprekidnim iskrcavanjima, nećemo moći da kontrolišemo zdravstvenu i javnu bezbednost“, rekao je on.\nJuče su jedan za drugim stizali čamci na ostrvo od oko 20 kvadratnih kilometara koje je bliže severnoj Africi nego italijanskom kopnu.\nTo je najveći broj migranata koji su ove godine stigli u neku italijansku luku u jednom danu.\nIpak, ti brojevi su mnogo niži nego prošle decenije kada su stotine hiljada spasenih migranata dovedene u Italiju u roku od nekoliko godina.


Theresa May na meti kritika zbog poziva Trumpu da posjeti Veliku Britaniju – Haber.ba\nTheresa May na meti kritika zbog poziva Trumpu da posjeti Veliku Britaniju\nBritanska premijerka Theresa May na meti je oštrih kritika u svojoj zemlji, nakon što je tokom posjete Sjedinjenim Američkim Državama (SAD) predsjedniku Donaldu Trumpu prenijelia “poziv kraljice Elizabete” da posjeti Veliku Britaniju, javlja Anadolu Agency (AA).\nTheresa May - Amazonaws.com\nMay je protekle sedmice imala priliku kao prvi svjetski lider posjetiti novog američkog Donalda Trumpa. Tokom posjete ga je pozvala da posjeti Veliku Britaniju.\nOvakav potez šefice britanske vlade rezultirao je pokretanjem peticije za povlačenje poziva Trumpu. Peticija za koju je do sada prikupljeno 1,6 miliona potpisa proslijeđena je britanskom parlamentu.\nBivši savjetnik ministra vanjskih poslova Velike Britanije Peter Ricketts optužio je premijerku May da je požurila s pozivom Trumpu. Ricketts je u izjavi za “The Times” kazao kako je preuranjeno s pozivom novom američkom predsjedniku da posjeti Veliku Britaniju.\n“Prije nego što se kraljici uputio prijedlog za ovaj poziv, bilo bi mnogo bolje da se sačekalo i ustanovilo kako će Trump obnašati svoju funkciju. Kraljica je trenutno u teškoj situaciji“, poručio je Ricketts, te dodao kako ranije niti jedan američki predsjednik nije ovako brzo pozvan u Veliku britaniju.\nOsim toga, May u Velikoj Britaniji optužuju da je prije poziva Trumpu znala za njegovu uredbu o zabrani ulaska u SAD stanovnicima sedam muslimanskih zemalja.\nZbog poziva premijerke May Trumpu sinoć su ispred zgrade vlade u Londonu održani protesti na kojima se okupilo više hiljada građana. Osim Londona, protesti sa istom parolom održani su i u 30 drugih gradova, među kojima su Manchester, Cardiff, Edinburgh, Glasgow, Birmingham i Liverpool.\nU jučerašnjem saopćenju iz Vlade Velike Britanije navedeno je kako je May sretna zbog poziva upućenom Trumpu.\nLideri koji u okviru “državnih posjeta” dolaze u Veliku Britaniju tretiraju se kao gosti kraljice Elizabete II. Tokom godine u Veliku Britaniju dolaze po dva lidera, jedan na proljeće i jedan na jesen.\nTeme:Donald Trump, kritike, migranti, SAD, Theresa May, Velika Britanija


Srednjobanatski okrug spremno dočekuje predstojeću zimu\nRazmatrajući stanje, spremnost i pripremu subjekata za reagovanje u predstojećem zimskom periodu na teritorijama lokalnih samouprava Novi Bečej, Nova Crnja, Žitište, Sečanj i Zrenjanin, danas je u sedištu Srednjobanatskog upravnog okruga održana sednica Okružnog štaba za vanredne situacije.\nNačelnica Srednjobanatskog upravnog okruga i komandant Okružnog štaba za vanredne situacije, Snežana Vučurević, na osnovu izveštaja predstavnika pet lokalnih samouprava, izjavila je da su jedinice četiri opštine i grada Zrenjanina u prethodnom periodu odgovorno vršile svoj posao i da je stanje pripremljenosti za nadolazeću zimsku sezonu na zadovoljavajućem nivou.\n-Do početka zime nas očekuje rešavanje postojećih poteškoća po pojedinim lokalnim saoupravama, ali očekujemo da ove godine nećemo imati većih problema sa radom zimskih službi, dodala je Vučurević.\nNOVI BEČEJ, NOVA CRNJA, ŽITIŠTE, SEČANJ I ZRENJANIN SPREMNI ZA OVOGODIŠNJU ZIMU\nPrema rečima načelnika Odeljenja komunalne policije, odbrane, vanrednih situacija i zajedničkih poslova, Igora Virijevića, lokalna samouprava u Zrenjaninu ove godine izdvojila 25 miliona dinara, zahvaljujući čemu će naš grad spremnije dočekati hladne i snežne zimske dane.\nČlan Opštinskog veća opštine Žitište, Dragana Petković i predsednik opštine Novi Bečej, Saša Maksimović izjavili su za naš portal, da njihove lokalne samouprave uz pomoć novih vozila i dodatne opreme, a u saradnji sa javnim komunalnim preduzećima, Crvenim krstom i domovima zdravlja, spremno dočekuju početak zimske sezone.\nSavetnik za poslove u vanrednim situacijama i odbrane opštine Sečanj, Vlado Đerić je istakao, da je spremnost za delovanje nadležnih na teritoriji ove opštine dobra i da oni mogu na vreme i adekvatno da odgovore svim izazovima. Đerić je na kraju dodao, da trenutno jedini problem predstavlja kvar sanitetskog vozila Doma zdravlja, čime su onemogućeni uslovi za prevoz povređenih lica i bolesnika u ležećem položaju.\nTagovi:sneg, Srednjebanatski okrug, stab za vandredne situacije, Vesti Zrenjanin, zima


Suzuki motocikli na novogodišnjem popustu – Smagazin\nSamo tokom decembra važi specijalna ponuda za ograničenu količinu takozvane street „mašine“ – GSX-S 750 A – L8 u bojama mat crno, crveno-crno i plavo-crno, koja trenutno košta 7.800 evra sa PDV-om (u dinarskoj protivvrednosti).\nU odnosu na regularnu cenu, kupovinom tokom decembra može se ostvariti ušteda od 500 evra.\nKupci dve verzije iz Suzukijeve Sportibike serije tokom decembra na poklon dobijaju izduvni sistem Slip-On renomiranog konstruktora i proizvođača Akrapovič.\nTakvim „auspuhom“ se oprema promotivna verzija GSX-R 1000 A – L8 u bojama #MotoGP plava, mat crna i perla bela, koja do kraja godine s popustom košta 13.700 evra.\nIstim izduvnim sistemom do kraja 2018. biće nagrađeni kupci motocikla GSX-R 1000R A – L8 u bojama #MotoGP plava, perla crna i perla bela, koji, sa popustom od 6,5 odsto, trenutno košta 15.900 evra.\nIsporuka motocikala sa novogodišnjim popustom je za sedam radnih dana, a promotivna ponuda traje do kraja godine ili dok ima zaliha na lageru.


Sastanak Radne grupe za sagledavanje stanja i problematike tekstilne, kožarsko-prerađivačke i gumarske industrije održan je 16. 12. 2015. godine u Privrednoj/Gospodarskoj Komori Federacije BiH. Sastanak je vodio predsjednik Udruženja za tekstilnu, kožarsko-prerađivačku i gumarsku industriju\ngosp. Jasmin Seferović.\nNa sastanku je sumirana problematika koja otežava poslovanje kompanijama iz tekstilne, kožarsko-prerađivačke i gumarske industrije. Zakon o doprinosima, troškovi certificiranja brenda, razni parafiskalni nameti, nedostatak kvalifikovane radne snage samo su neki od problema sa kojima se suočavaju privrednici ove grane industrije.\nPo osnovu sumirane problematike i donesenih zaključaka P/G K FBiH će se obratiti nadležnim institucijama sa prijedlogom mjera čijim će rješavanjem doći do poboljšanja uslova poslovanja, te će se otvoriti mogućnost za novo upošljavanje kao i za dalji razvoj ove grane.


Tržište stanova u novogradnji zasićeno: Nikad manje zahtjeva za gradnju – Bankar.me\nMarch 8, 2021 Članci, CRNA GORA, NEKRETNINE, SVE VIJESTI Leave a comment\nTržište stanova u novogradnji je prezasićeno u Podgorici i na primorju, a investitori skoro i da ne predaju zahtjeve za dobijanje građevinske dozvole.\nTaj trend nije počeo tokom korona krize, već u 2019. godini, samo je sada ubrzan, kazao je sagovornik “Vijesti“ sa tržišta nekretnina.\n224 zahtjeva za dobijanje građevinske dozvole predali su firme i građani lani, a njima je predviđena izgradnja 1.297 stanova, što je ubjedljivo najmanje u posljednjih deset godina za koliko postoje podaci o uporedivim istraživanjima\nPredstavnici investitora koje su “Vijesti“ kontaktirale zvanično navode optimističke ocjene i ublažavaju pad prodaje i njihova očekivanja za ubuduće, dok su nezvanično saopštavali da je situacija mnogo teža.\n“Vijesti“ neće prenijeti takve izjave, jer ni investitori ne vjeruju u njih, pa bi predstavljale svojevrsnu obmanu javnosti.\nIz podataka Uprave za stitistiku Monstat se vidi da je za većinu stanova koji se sada grade procedure za dobijanje dozvola pokrenuta 2017. i 2018. godine.\nPrema podacima agencija za nekretnine, od izbijanja pandemije promet je pao za više od 50 odsto i sve je manji, ali većina investitora zadržava visoke cijene istovremeno odustajući od novih projekata u stanogradnji.\nPodaci Monstata pokazuje da su firme i građani tokom prošle godine predali 224 zahtjeva za građevinske dozvole kojima je predviđena izgradnja 1.297 stanova, što je ubjedljivo najmanje u posljednjih deset godina za koliko postoje podaci o uporedivim istraživanjima.\n1.450 eura iznosi cijena kvadrata novogradnje u dijelu grada preko Morače i u novim kvartovima uz Cetinjski put, a na periferiji Podgorice – Starom aerodromu, Zabjelu ili Zagoriču, od 1.000 do 1.100 eura\nDruga godina sa najmanjim brojem zahtjeva je 2019. kada je predato 197 zahtjeva za gradnju 1.580 stanova. Godinu ranije, tražene su dozvole za gradnju 2.339 stanova, u 2017. za 4.439…, a u skoro svim godinama prije toga cifra je bila značajno veća od tri hiljade.\nPodaci Monstata pokazuju da je u prošloj godini došlo do pada cijena stanova u novogradnji za oko pet odsto – na promorju zbog manjeg interesovanja stranaca.\nAnaliza konsultantske kuće “Colliers International” pokazala je da je došlo do pada od najviše jedan odsto i to samo u nekim zonama. Oni istraživanjem nijesu obuhvatili luksuzne rizorte i projekte koji se grade pod povoljnostima iz projekta ekonomskog državljanstva.\nPrema ovim istraživanjima, prosječna cijene kvadrata stana u novogradnju u Podgorici u dijelu grada preko Morače i u novim kvartovima uz Cetinjski put iznosi oko 1.450 eura, dok su na periferiji – Starom aerodromu, Zabjelu ili Zagoriču od 1.000 do 1.100 eura.\nU Budvi i Tivtu su oko 2.000 do 2.100 eura, Kotoru 1.900, Baru i Herceg Novom oko 1.500, Ulcinju 1.300, na Cetinju oko 1.000, Nikšiću oko 800 eura…\n“Sada u Podgorici u raznim fazama izgradnje imate oko tri-četiri hiljade stanova. Neki manji investitori koji nemaju dovoljno novca ili su planirali da gradnju finansiraju tako što bi unaprijed prodavali stanove, oni sada odustaju od gradnje. Veliki investitori koji imaju dovoljno novca, ili im nije problem da obezbijede kredite, završavaju započete projekte i mogu da ne smanjuju cijene iako im je promet pao. Ne žele ni da počnu nove projekte jer znaju da bi time samo na već zasićeno tržište izbacili nove stanove, čime bi rizikovali značajniji pad cijena“, kazao je sagovornik “Vijesti“.\nMali graditelji neće moći dugo da izdrže\nSagovornik “Vijesti” navodi da se već dešava da manji investitori i oni koji imaju problema sa likvidnošću prodaju stanove ispod sadašnjih prosječnih cijena, ali da za sada nije riječ o većim količinama.\n“Sve i da se ove godine okonča epidemiološka kriza, ekonomske posljedice će se osjećati još naredne dvije do tri godine, kada se ne može očekivati porast kupovne moći i značajniji rast interesovanja za stanove. Pitanje je koliko će investitora i građevinskih kompanija moći da izdrži da ne prodaje stanove po nižim cijenama. Oni koji su pozajmljivali novac da bi gradili stanove mogu biti u ozbiljnijem problemu”.\nPOJMOVIcijene stanova nekretnine u Crnoj Gori tržište nekretnina u crnoj gori\nPrevious Bitcoin ponovo preko 50.000 dolara\nSljedeći Suspendovane carine na četiri mjeseca


Dileme u vezi sa iranskim nuklearnim programom\nAdmiral Majk Malen kaže da ga veoma zabrinjava mogućnost da države sponzori terorističkih grupa, poput Irana, steknu nuklearno oružje. On je rekao da bi to izazvalo "ogromnu nestabilnost“ i da bi moglo da izazove regionalnu trku u naoružavanju. Medjutim, Malen je rekao da ga podjednako zabrinjava mogućnost preventivnog vojnog napada na iranske nukelarne objekte, o kakvom navodno razmišlja Izrael. On je rekao da bi takav potez mogao da ima niz nenameravanih i potencijalno smrtonosnih posledica.\n„Veoma me zabrinjava reagovanje neke zemlje koja bi bila pogodjena i ranjivost zemalja u regionu koje su naši veliki prijatelji, kao i njihovog stanovništva. Šta je sledeće i kako bi se sve to završilo? Da li bi bilo stavljeno pod kontrolu ili bi se proširilo?“ rekao je Malen.\nAdmiral Malen kaže da je dijalog, poput obnavljanja kontakata, kako je predložio predsednik Obama, dobar način da se spreči da Iran stekne nuklearno oružje i izbegnu napadi na objekte Teherana.\n„Mnogo toga svakako zavisi od dijaloga i angažmana. Mislim da to moramo da učinimo, ali bez isključivanja mogućnosti drugih opcija, uključujući vojne," rekao je Malen.\nMalen nije ništa rekao o tome kada bi Sjedinjene Države mogle da iskoriste vojnu opciju niti šta bi ona mogla da obuhvati. Ali je rekao da nekoliko procena ukazuje da bi Iran kroz jednu do tri godine mogao da razvije nuklearno oružje.\n„To nam, po meni, ukazuje na kritičnu važnost rešavanja te krize pre no što se Iran domogne nuklearnog naoružanja ili pre nego što neko napadne njihove nukelarne objekte. Mislim da je taj vremenski period veoma kratak,“ rekao je on.\nAdmiral Malen je o ovoj temi govorio juče u vašingtonskom Centru za strategijske i medjunarodne studije, samo nekoliko sati po povratku iz Moskve, gde je u ponedeljak prisustvovao američko-ruskom samitu. On je dodao da su pripreme za samit obuhvatile i diskusije o tome kako bi Sjedinjene Države i Rusija mogle da saradjuju po pitanju Irana. Malen nije izneo detalje, sem što je rekao da su američki funkcioneri apelovali na Rusiju da ne isporučuje Iranu savremene sisteme za vazdušnu odbranu koje Teheran želi, i koji bi, prema admiralu Malenu, izmenili sliku bezbednosti na Bliskom istoku.\nStručnjaci navode da bi čvrst plan za aktiviranje tog sistema izvršio još veći pritisak na Izrael da napadne nukelarne objekte u Iranu pre nego što bi bolja protivazušna odbrana Irana otežala sprovođenje takvog napada.